text:
आकृति:मुख्य लेख/फरबरी, २०१८
चितवन राष्ट्रिय निकुञ्ज (पहिने शाही चितवन राष्ट्रिय निकुञ्ज) नेपालक सबसँ पहिल तथा सबसँ पुरान राष्ट्रिय निकुञ्ज छी । एकर स्थापना सन् १९७३ मे कएल गेल छल । एहि निकुञ्जकें सन् १९८४ मे विश्व सम्पदा क्षेत्रमे सूचीबद्ध कएल गेल । एकर क्षेत्रफल ९३२ किमी२ (३६० वर्ग माइल) अछि । एकर अवस्थिति उचाई निचुलका नदी उपत्यकामे १०० मी (३३० फिट) सँ चुरे पहाड क्षेत्रमे ८१५ मी (२,६७४ फिट) धरि रहल अछि । चितवन राष्ट्रिय निकुञ्ज नेपालक मध्य तराईमे अवस्थित अछि जे जैविक विविधताक दृष्टिसँ धनिक अछि । एहि निकुञ्जक मुख्य कार्यालय कसरामे अछि । सब प्रकारक प्रशासनिक काजसभ कसरासँ होइत अछि ।
सन् १९५१ धरि चितवन उपत्यकाक तत्कालीन शासकसभ एक आपसमे शिकार खेलैत छल जकर कारण ई खुबे प्रचलित छल । जे बादमे जाए चितवन राष्ट्रिय निकुञ्जक रूप लेलक । चितवन राष्ट्रिय निकुञ्जक मुख्यद्वार नजदिकक शहर भरतपुरसँ १० किलोमिटरक दुरीमे रहल अछि । ई निकुञ्ज भ्रमण करवाक लेल सडकमार्ग होइत भरतपुर भऽ टाँडीसँ भितर होइत जा सकैत अछि तँ भरतपुर विमानस्थलमे दैनिक उड़ान उपलब्ध अछि । (पूरा लेख...)


c: text/html

text:
पूर्वाञ्चल विकास क्षेत्र
पूर्वाञ्चल विकास क्षेत्र नेपालके पाँच विकास क्षेत्र मस एकटा विकास क्षेत्र छि। इ नेपालके सबसे नमहर पूर्वमे स्थित क्षेत्र छि । अकर पूर्वमे भारतके सिक्किम तथा पश्चिम बंगालके दार्जीलिङ तथा पश्चिममे नेपालके मध्यमाञ्चल तथा उत्तरमे चीनके तिब्बत तथा दक्षिणमे भारतके बिहार स्थित छि । पूर्वाञ्चलके मुख्यालय धनकुटामे स्थित छि । पूर्वाञ्चलमे ३ अञ्चल तथा १६ जिला छि ।
ई क्षेत्र नेपालक तेसर सभस बड्का विकास क्षेत्र छि लेकिन जनसंख्याक हिसाबलस नेपालक दोसर सबस बेसी जनसंख्या होएइबाला विकास क्षेत्र छि । ई क्षेत्रक क्षेत्रफल २८,४५६ किमी२ (१०,९८७ वर्ग माइल) अछि आर जनसंख्या ५८११५५५५ गोटे अछि । ई क्षेत्रक जनसंख्या घनत्व २०४.२ व्यक्ति/किमा२ अछि ।
विषय सूचीसभ
शहर[सम्पादन करी]
यस क्षेत्रक प्रमुख शहरसभ ई छी बिराटनगर, धरान, धनकुटा, इटहरी, राजविराज, बेलबारी,तेलकुडी-कसेनी बिर्तामोड र दमक. अन्य शहरहरु हुन नाम्चे बजार (सगरमाथाको छेउमा बेस क्याम्प नजिक), गाईघाट, लहान, ईलाम, संखुवासभा खादबारी, आर सभ।
विभाजन[सम्पादन करी]
पूर्वाञ्चलमे जम्मा ३ टा अञ्चल आ १६ जिलासभ अछि पूर्वाञ्चल विकास क्षेत्र
शीर्ष पाठ[सम्पादन करी]
- कोशी अञ्चल
- सगरमाथा अञ्चल

robotstxt: allowed

filter: keep


text:
पुलिस अधिकारी केँ मुताबिक, बक्सर जिलाकब्रह्मपुर के आरजेडी विधायक शंभुनाथ यादव पर एहि क्षेत्र के अंचल अधिकारी भगवान सिंह जानसँ मारबाक धमकी देबाक आरोप लगौलैन्ह छथि। एहि मामलामे ब्रह्मपुर थाना मे एफआईआर दर्ज कराओल गेल अछि। थाना प्रभारी डी. एन. सिंह कैल्ह गुरुवार दिन कहलनि कि अंचल अधिकारी भगवान सिंह अपनलिखित बयान मे आरोप लगौलैन्ह कि ब्रह्मपुर म' आगि लगबाक घटनाकेँ बाद एक पीड़ित परिवार मुआवजा लेल विधायक सँ अंचल अधिकारी केँ शिकायत केलनि, जाहिक बाद बुध दिन ओ फोन पर अंचल अधिकारी केँ जानसँ मारबाक धमकी देलनि।
अंचल अधिकारी भगवान सिंह कहलनि कि पुलिस एहि मामला केँ जांच शुरू क' देलनि अछि। विधायक द्वारा धमकेबाक ई दोसर घटना थीक। एम्हर, आरजेडी विधायक शंभुनाथ यादव कहलनि कि सरकार जनता सभक काजक लेल अधिकारी सभकेँ बैसबैत अछि। अधिकारी सभ अपन मनमाना क' रहल छथि। आगा ओ कहलनि कि एखन धरी ब्रह्मपुर ऐगलग्गी पीड़ित परिवार सभके मुआवजा नहि देल गेल अछि। इए बात पुछबा पर अंचल अधिकारी भड़ैक उठला आओर अनाप-शनाप बाजे लागला।


text:
विकिपिडिया:नव प्रयोक्तासभ के स्वागत
विकिपिडिया एक मुक्त विश्वकोश छी जे विश्वभर के योगदानकर्ता सभ द्वारा बहुत रास भाषा सभ में लिखल जा रहल अछि । इ जालस्थल एक विकि छी जेकर अर्थ छी कि कोइ गोटे - अहूँ - कोनो भी लेख के वद्लु जडी (जे सभ लेख सभ मे देखाएल गेल अछि मात्र किछु संरक्षित पन्ना सभ के छोएड)के क्लिक कएर अहूँ बदएल सकएत छी।
विकिपिडिया में भ्रमण
मैथिली विकिपिडिया में भ्रमण करए के लेल मुख्य पन्ना पर जाउ, कोनो एक विषय मे खोजु जए मे अहाँ के रुची अछि, और खोजबीन करनाए प्रारम्भ करू । सभ एक पन्ना के सँग एक खोज डिब्बा सहो अछि।


text:
राजपा नेपाल चुनावमें भाग लेत : महतो (भिडियोसहित)
अपन मिथिला/भादौ ,७ । राष्ट्रिय जनता पार्टी नेपाल स्थानीय तहके तेस बेरि के निर्वाचनमें भाग लैय के निर्णय केने अछि । दु दिनतक चलल पदाधिकारी बैठकसे ई निर्णय केने अछि ।
पार्टीके बहुमत पदाधिकारीसभ चुनाब में भाग लैके चाही धारणा येल बहुमतके कदर करैत अध्यक्षमण्डलीय संयोजक महन्थ ठाकुर चुनाब में भाग लैके लेल स्वीकृति प्रदान केने महासचिव राजीव झा जानकारी देलक।
बैठकमें राजपा अध्यक्षमण्डलीय सदस्य राजेन्द्र महतो बहुमत निर्वाचन भाग लैके भेल सँ चुनाब में जय के चाही। महतो कहलक हमरा सभ के संघर्ष जारी रहत ।


text:
"नव वर्ष मंगलमय हो"
*****************
नव वर्ष हमरा लोकनिक चिंतनकें नवीनता प्रदान करय । सम्पूर्ण मानव समाज, जीवनक प्रत्येक क्षेत्रमे समग्र विकास-यात्रा केर मार्ग मर्यादापूर्वक प्रशस्त करैथ । प्रेम, करूणा, दया एवं परस्पर स्नेहक अटूट गठबंधनसँ जीवन सुखमय एवं आनंदमय हो । कटूतारूपी भावना केर पराजय हो । 'पर सेवा पर उपकार' जीवनक मंत्र बनि सेवाक संकल्प संकल्पित हो । प्रत्येक व्यक्ति केर आशा व आकांक्षाक रक्षा हो । भारतीय संस्कृति अभ्यागतक सेवा-सत्कार करबामे सदैव विशेष आ गौरवमय स्थान प्राप्त कयने अछि । भारतीय सांस्कृतिक मर्यादा केर परंपरा गौरवशाली रहल अछि ।
आऊ, हमरा लोकनि नव वर्ष रूपी अभ्यागतकें स्वागत करी एवं परम पिता परमेश्वरसँ "सर्वे भवन्तु सुखिनः, सर्वे सन्तु निरामयाः" रूपी प्रार्थना द्वारा सम्पूर्ण मानव-समाजक समग्र कल्याणक कामना करैत नव वर्षक पुनीत एवं पावन अवसर पर नूतन, नवीन चिंतन धाराकें अविरलता प्रदान करबाक कामना करी संगहि नव वर्षक मंगलकामना केर आकांक्षी बनी । जय श्री हरि ।


text:
सोमवार, 12 मार्च 2018
Home पटना बीपीएससी : बिहार दरोगा भर्ती परीक्षा भेल शुरू, उत्तर सार्वजनिक होबाक अफवाहसँ परीक्षार्थी छथि परेशान
बीपीएससी : बिहार दरोगा भर्ती परीक्षा भेल शुरू, उत्तर सार्वजनिक होबाक अफवाहसँ परीक्षार्थी छथि परेशान
पटना : भारी सुरक्षा आ उत्तर पहिने सार्वजनिक होबाक अफवाह केर बादो रविदिन बिहारक बहुतरास केंद्र पर दरोगा भर्ती केर परीक्षा शुरू भs गेल अछि। अहि परीक्षामे लाखों केर संख्यामे परीक्षार्थी लोकनि अपन किस्मत आजमा रहल छथि। खगड़ियाके मध्य विद्यालयक बलुआही प्रांगणमे जगह केर अभाव केँ देखैत टेंट-समियाना लगाकय परीक्षा लेल जा रहल अछि।
परीक्षाक बाबत डीएम जय सिंह, एसपी मीनू कुमारी, एसडीओ मनीष कुमार मीणा संगहि बहुतरास अधिकारी लोकनि अलग-अलग परीक्षा केंद्र पर मुआयना करैत देखल गेलाह। जनतब हो जे जखन अधिकारी लोकनि केर परीक्षाक प्रश्नक उत्तर सार्वजनिक होबएकेँ मादे पूछल गेलनि तs ओ अहि गप केर सीधा अफवाह कहलनि।
राज्य भरिमे दरोगा भर्तीकेँ आय परीक्षा लेल जा रहल अछि। अहि वास्ते समूचा राज्यमे 708 केंद्र बनाओल जेबाक खबैर भेटल अछि। प्रशासनिक अधिकारी लोकनिक अहि परीक्षा पर खास नजैर सेहो छन्हि। बिहार पुलिस अवर सेवा आयोग सेहो अहि परीक्षाक मादे खास सतर्क छथि। उत्तर सार्वजनिक बला अफवाहसँ संबंधित लोक सभपर सेहो नजैर गरउने छथि। परीक्षासँ संबंधित सबतरहक सूचना आ दिशानिर्देश जिलाक समस्त पदाधिकारी लोकनिकेँ पठाओल गेल छन्हि। अफवाह सार्वजनिक केनिहार लोक पर कार्यवाही कएल जायत से अधिकारी लोकनि पूछला पर कहलनि।
अहि परीक्षासँ जुड़ल किछु खास गप अहितरहें अछि।
1. बिहार पुलिस अवर सेवा आयोगकेँ अध्यक्ष सुनीत कुमार बतौलनि जे समूचा राज्यमे कूल 708 केंद्र पर परीक्षा लेल जा रहल अछि जाहिमे 69 टा केन्द्र मात्र पटनामे अछि।
2. पटनामे दू पालीमे परीक्षा लेल जा रहल अछि जाहिमे पहिल पालीमे 40 हजार आ दोसरमे 23 हजार परीक्षार्थी लोकनि अपन किस्मत आजमा रहल छथि। जनतब हो जे पहिल पालीके वास्ते 69 टा केंद्र बनाओल गेल अछि। तीन टा जिलामे भोंट होबाक कारणे ओतहि केर परीक्षार्थी लोकनिक सेंटर बदैल कए पटनामे कएल जेबाक खबैर सेहो भेटल अछि।
3. दरोगाके कुल 1717 पद केर वास्ते 4 लाख 28 हजार 200 छात्र अहि परीक्षामे शामिल भs रहल छथि।
4. दरोगा भर्ती परीक्षाक विशेषज्ञ डॉ. एम रहमान जनौलनि जे परीक्षार्थी लोकनिकेँ पहिने ओहि प्रश्नक उत्तर लिखबाक चाही जाहिकेर उत्तर हुनका लेल हल्लुक लागैत होईन आ छात्र लोकनिकेँ कउनो तरहक अफवाह सभपर ध्यान नहि देबाक चाहियैन्ह।
5. परीक्षामे मोबाइल आ इलेक्ट्रॉनिक उपकरण लके जेबाक लेल सेहो रोक लगायल गेल अछि। जनतब हो जे अहितरहक परीक्षामे छात्र लोकनि ब्ल्यूटूथ एहन उपकरण सभकेर विशेष उपयोग करैत छथि। परीक्षाक लेल पेट्रोलिंग टीम आ एडीएम रैंक केर अधिकारी लोकनि मजिस्ट्रेटक भूमिकामे तैनात कएल जेबाक संगहि परीक्षा केन्द्रसँ सौ गजकेँ दूरी धरि कउनो तरहक दोकान-दौरी खासकय फोटोकॉपी केर नहि खुलल रहबाक सूचना सेहो भेटल अछि।
6. आय रविदिन अर्थात 11 मार्चकेँ भs रहल परीक्षा प्रारंभिक परीक्षा थिक। एकरा बाद मेंस केर परीक्षा होयत आ तकरा बाद चयनित परीक्षार्थी लोकनिक शारिरिक दक्षता परीक्षा लेल जायत संगहि अन्तमे मेडिकल टेस्ट होयत।
7. एहिबेर बिहार पुलिस अवर सेवा आयोग दरोगा केर परीक्षा लs रहल छथि जे पहिने परीक्षा कर्मचारी चयन आयोग केर जिम्मा छलनि।
8. अपर समाहर्ता सभ परीक्षा केन्द्रक केंद्राधीक्षकेँ परीक्षा संचालनक वीडियोग्राफी करबाक आदेश सेहो देने छथि।
9. परीक्षा पैटर्न-प्रीमे ऑब्जेक्टिवक हिसाबसँ सवाल राखल गेल अछि। 2 घंटाक परीक्षामे 200 नम्बरक 100 प्रश्न राखल गेल अछि जाहिमे हरेक गलत उत्तरक लेल 0.2 नम्बर परीक्षार्थी लोकनिकेँ काटि लेल जेतनि।
विशेष जानकारी हेतु अहाँ सभ बिहार सरकारक वेबसाईट http://bpssc.bih.nic.in पर लॉगइन सेहो कए सकैत छी
Labels: पटना


text:
राष्ट्रीय ग्रामीण स्वास्थ्य मिशन
अइ भाग मे राष्ट्रीय ग्रामीण स्वास्थ्य मिशन कें बारे मे जानकारी देल गेल अछि.
राष्ट्रीय ग्रामीण स्वास्थ्य मिशन दिशा-निर्देश
राष्ट्रीय ग्रामीण स्वास्थ्य मिशन ग्रमीण आबादी कें लेल प्रभावी स्वास्थ्य देखभाल प्रदान कर कें उद्देश्य स 12 अप्रैल 2005 मे हमर मानवीय प्रधानमंत्री दूवारा शुरू कैल गेल छलय या. आ महिलाक आ हुनकर स्वास्थ्य मे सुधार समेत बच्चक कें स्वास्थ्य कें लेल वंचित समूहक ,सार्वजनिक स्वास्थ्य कें मजबूत बनावा मे सामुदायिक स्वास्थ्य कें सक्षम बनावा मे सेवा वितरण कें कुशलता कें बढावा कें लेल कैल गेल छलय या. एकर साथ इक्विटी आ जवाबदेही कें बढावा कें लेल विकेंन्द्रीकरण कें लेल राष्ट्रीय ग्रामीण स्वास्थ्य मिशन गरीब स्वास्थ्य प्रणाली कें मजबूत बनावा के लेल आ अस तरह प्रमुख स्वास्थ्य संकेतक मे सुधार कें चुनौती सब पयग छै जत कि 18 राज्यक पर विशेष ध्यान देव कें साथ समूचा देश कें शमिल कैल गेलय या.
विशेष केंद्रित राज्य
अरु णाचल प्रदेश, असोम, बिहार, छत्तीसगढ़, हिमाचल प्रदेश, झारखंड, जम्मू कश्मीर, मणिपुर, मिजोरम, मेघालय, मध्य प्रदेश, नागालैण्ड, उड़ीसा, राजस्थान, सिक्किम, त्रिपुरा, उत्तराखंड एवं उत्तर प्रदेश.
लक्ष्य
- बाल मृत्यु दर एवं मातृत्व मृत्यु दर मे कमी लावा कें छै.
- महिला स्वास्थ्य, बाल स्वास्थ्य, जल, शौचालय व स्वच्छता, प्रतिरक्षण एवं पोषाहार जैना सार्वजनिक स्वास्थ्य सुविधाओं तक सार्वभौमिक पहुँच सुनिश्चित कर कें छै.
- स्थानीय स्थानिक बीमारी कें संग संचरणीय एवं गैर संचरणीय बीमारी की रोकथाम एवं नियंत्नण।
- एकीकृत वृहद् प्राथमिक स्वास्थ्य सुविधा कें सुलभ बनावा कें छै.
- जनसंख्या स्थिरीकरण एवं लैंगिक तथा जनसांख्यिकी संतुलन।
- स्थानीय स्वास्थ्य परंपरा एवं मुख्यधारा आयुष कें पुनर्जीवित कर कें छै
- स्वस्थ जीवन शैली कें बढ़ावा देव कें छै.
रणनीति
(क) मुख्य रणनीति
- सार्वजनिक स्वास्थ्य सेवाआक कें स्वामित्व प्राप्त करय लेल, नियंत्नण कर कें एवं देखभाल करय लेल पंचायती राज संस्थाआक कें प्रशिक्षित करय क ओकर क्षमता बढ़ावा कें छै.
- महिला स्वास्थ्य कार्यकर्ता (आशा) कें माध्यम स उन्नत स्वास्थ्य सुविधाआक कें, परिवार स्तर पर लाभ उठावा कें लेल प्रोत्साहित कर कें छै.
- पंचायत कें ग्राम स्वास्थ्य समिति कें माध्यम समूचा गाँव कें लेल स्वास्थ्य योजना।
- स्थानीय आयोजना व कार्यवाही एवं बहु-उद्देशीय कार्यकर्ता कें सशक्त बनेवा कें लेल शर्त रिहत सहायता कें माध्यम स उप केन्द्र कें मजबूत बनैवाक छै.
- वर्तमान में कार्यरत सार्वजनिक स्वास्थ्य केन्द्र एवं सामुदायिक स्वास्थ्य केन्द्र कें सशक्त बनावा कें एवं स्वास्थ्य देखभाल कें सामान्य स्तर तक लावे कें लेल प्रत्येक 1 लाख कें आबादी पर 30-50 बिस्तर वाला सामुदायिक स्वास्थ्य केन्द्र कें प्रावधान (भारतीय सार्वजनिक स्वास्थ्य स्तर व्यैक्तिक, उकरणीय एवं प्रबंधकीय स्तर कें परिभाषित करय छै.)
- जिला स्वास्थ्य मिशन दूवारा पेयजल, शौचालय व स्वच्छता एवं पोषाहार सहित निर्मित अंतर क्षेत्नीय जिला स्वास्थ्य योजना कें निर्माण एवं क्रि यान्वयन.
- राष्ट्रीय, राज्य, प्रखंड एवं जिला स्तर पर स्वास्थ्य क्षेत्न एवं परिवार कल्याण कार्यक्र म कें एकीकृत कर कें छै.
- लोक-स्वास्थ्य प्रबंधन कें लेल राष्ट्रीय, राज्य एवं जिला स्वास्थ्य मिशन कें तकनीकी समर्थन.
- साक्ष्य आधारित आयोजन, संचालन एवं निरीक्षण कें लेल डाटा संग्रहण, मूल्यांकन एवं पुनरीक्षण कार्य कें लेल क्षमता बढ़ावा कें छै.
- विकास कें लेल पारदर्शी नीति कें निरूपण एवं स्वास्थ्य कें लेल मानव संसाधन कैरियर कें विकास.
- खैनी या तम्बाकू, शराब आदि हानिकारक पदार्थों कें सेवन मे कमी लायब क स्वस्थ जीवन शैली कें बढ़ावा देव कें लेल सब स्तर पर निवारक स्वास्थ्य देखभाल कें लेल क्षमता विकिसत कर कें छै
- अइ क्षेत्रक मे गैर लाभकारी क्षेत्नक के बढ़ावा देवा कें छै.
(ख) सहायक रणनीतिक
- अनौपचारिक ग्रामीण वैद्यक या डॉक्टरक समेत निजी क्षेत्न कें विनियमन ताकि नागरिकक कें उचित मूल्य पर उच्च गुणवत्तायुक्त सेवा प्राप्त भ सकय.
- लोक-स्वास्थ्य कें लक्ष्य कें प्राप्त कर कें लेल निजी क्षेत्न एवं सार्वजनिक क्षेत्न कें सहभागिता कें बढ़ावा देवाक छै.
- आयुष कें मुख्यधारा मे ला क स्थानीय स्वास्थ्य परंपरा कें श्क्ति प्रदान कर कें छै.
- चिकित्सा सुविधा एवं चिकित्सा आचार नीति सहित ग्रामीण स्वास्थ्य मुद्दे कें सहायता पहुंचाव कें लेल चिकित्सा शिक्षा के पुनर्नवीकरण कर कें छै.
संस्थागत व्यवस्था
- ग्रामीण स्वास्थ्य एवं शौचालय समिति (गांव स्तर पर अइ मे पंचायत प्रतिनिधि/ ए.एन.एम/ एम.पी.डब्ल्यू, आँगनवाड़ी सेविका, शिक्षक, आशा, सामुदायिक स्वास्थ्य स्वयंसेवी).
- सार्वजनिक अस्पताल कें सामुदायिक प्रबंधन कें लेल रोगी कल्याण समिति (या समकक्ष).
- जिला स्वास्थ्य प्रमुख- संयोजक एवं सभी संबंधित विभाग सहित जिला परिषद कें नेतृत्व मे जिला स्वास्थ्य मिशन.
- राज्य स्वास्थ्य मिशन - मुख्यमंत्री अध्यक्ष, राज्य कें स्वास्थ्य मंत्री- सह अध्यक्ष, एवं राज्य कें स्वास्थ्य सचिव - संयोजक एवं अन्य संबंधित विभागक, गैर सरकारी संस्थाआक, निजी विशेषज्ञक आदि कें प्रतिनिधित्व प्रदान कैल जेतय.
- राष्ट्रीय एवं राज्य स्तर पर स्वास्थ्य एवं परिवार कल्याण विभाग कें एकीकरण.
- राष्ट्रीय मिशन संचालन समूह - केन्द्रीय स्वास्थ्य एवं परिवार कल्याण मंत्री- अध्यक्ष, योजना आयोग के उपाध्यक्ष, पंचायती राज, ग्रामीण विकास एवं मानव संसाधन विकास विभाग कें मंत्री एवं सार्वजनिक स्वास्थ्य विशेषज्ञ सदस्य कें रूप मे मिशन कें नीतिगत सहायता एवं निर्देशन प्रदान करतय.
- स्वास्थ्य एवं परिवार कल्याण समिति कें अध्यक्षता मे अधिकार संपन्न कार्यक्र म समिति, मिशन के कार्यकारिणी निकाय हेतय.
- स्थायी संचालन समूह आशा पहल कें क्रि यान्वयन कें देखरेख एवं होय स निर्देशन प्रदान करतय
- चयनित कार्य कें लेल कार्य समूह (समयबद्ध)
स्त्नोत:राष्ट्रीय स्वास्थ्य मिशन


text:
मुंबई मs दिनांक 09/10/2011 "दहेज मुक्त मिथिला" के सहयोगी नव संस्था "अंतरराष्ट्रीय मैथिल संस्थान" अपन स्थापना दिवस के रूप मs "नेहरु तारामंडल, वरली, (मुंबई) में आयोजित केलक "कोजगरा (पूर्व) मिलन समारोह"......
समारोह में सम्मिलित भेलैथ एक सँ बैढ़के एक हस्ती ... ज्योतषी श्री भोगेन्द्र झा, श्री महेश झा, श्रीमती गोदावरी झा, डॉ.रमा झा, श्री अमरकान्त मिश्र, श्री शशि कुमार झा, श्री एस. सी.मिश्रा,श्री नरेन्द्र झा(सिनेस्टार), श्री फूल सिंह(सिनेस्टार), श्री मूणिन्द्र झा(पत्रकार), श्री देवलोचन चौधरी, डॉ.प्रदीप शाहू समारोह के मुख्य पाहून छलाह...
श्री पंकज झा, भैया के अध्यक्षता में संस्था के अध्यक्ष डॉ.अरविन्द झा द्वारा दीप प्रज्वलित केलाक बाद समारोह के कार्यक्रम संध्या 6 बजे सँ सुरु भेल.... समारोह मs विचारगोष्ठी आ सांस्कृतिक कार्यक्रम रात्रि 10 बजे तक चलल.... अंत मs संस्था के उपाध्यक्ष पं. धर्मानंद झा द्वारा कार्यक्रम के समापन भेल.....


text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Wednesday, 31 August 2011
गजल
जिबै छी मुदा जिनगी सं तबाह छी ।
आर किनको सं नहि हमरा उलहन-परतर,
हम तं एकगोट प्रिये अहिं सं तबाह छी.
दुश्मनी केर कोनो नहि चिंता-फिकिर,
सत्य कही तं दोस्ती सं तबाह छी .
नेहक सिवा आर की द सकैत छी हम,
हम तं गरीब आर गरीबी सं तबाह छी।
दू गोट"दीपक"कोना जराऊ सनेह केर प्रिये,
हम तं आपने ज्योति सं तबाह छी .
गजल
हम हिंदुस्तान छी पैर तर समूचा दुनियां राखैत छी.
नज़रि कें चोट सं पाथारक देबाल ढाहि देब ,
तुफानक रुख मोड़ी देब एहन हौसला राखैत छी ।
कियो की बुझायेत हमरा प्रेम केर पहेली प्रिये ,
जतनीक अपन सिरहाना मे प्यार के गीता राखैत छी.
फिकरी मृतुअक नहि चिंता जिनगीक राखैत छी ,
सदिखन जीबैत अपन हिरदय में लहराईत तिरंगा राखैत छी ।
हाय कियो माय के लाल त हिंद प आखी उठाक देखि लौ ,
हमहूँ अपन छाती मे "दीपक" शेर के करेजा राखैत छी .
रुबाइ
ईदक शुभकामना दैत एकटा रुबाइ
चीन्हब जँ अनचिन्हारकेँ तँ ईद हएत
सौंसे परसब जँ प्यारकेँ तँ ईद हएत
इ जरूरी नै जे इजोत हेबे करत
देबै ठोकर अन्हारकेँ तँ ईद हएत
Tuesday, 30 August 2011
गजल
बनतै कतेक बहन्ना देखबाक चाही
ओ बनतै कतेक सन्ना देखबाक चाही
आब तँ भेल नूनो-सोहारी पर आफद
सुनू फटकी कतेक चन्ना देखबाक चाही
थपड़ी तँ अदौसँ बजिते आएल अछि
लुटतैके कतेक टन्ना देखबाक चाही
घरक बोझ छिड़िआ रहल सदिखन
कोम्हर हेड़ा गेल जुन्ना देखबाक चाही
खेतोके पता नहि की भए गेलैक अछि
खादोक बाद मरहन्ना देखबाक चाही
**** वर्ण---------15*******
Monday, 29 August 2011
गजलक संक्षिप्त परिचय भाग-8
रुबाइ
भ्रष्टाचारकेँ विरुद्ध अन्नाक जीत भेल। अन्नाक संग "अनचिन्हार आखर" आ “विदेह” परिवार शुरुआतेसँ हुनक संग छल। आइओ संग अछि। तँए भ्रष्टाचार आ ओकरा पोसए बलाक विरुद्ध इ रुबाइ----------
बेसी बाजब तँ देह हम ततारि देब
अहाँक सभ बदमाशी हम सुधारि देब
जे-जे कहै छी से-से अहाँ मानि लिअ
नै तँ अहाँक सभ बुधिआरी घुसारि देब
Saturday, 27 August 2011
गजल
प्रकृति जँ दुश्मन बनए तँ ओकरा रोकब कठिन
काँटी जँ छाती पर रहए तँ ओकरा ठोकब कठिन
लक्ष्य जँ नहि रहत आँखिक सीमान पर सदिखन
जोर लगेलाक पछातिओ ओकरा लोकब कठिन
संसारमे पापक घैलके एहने गति छै से मानै छी
जँ नै रहबै सत्यक संग तँ ओकरा फोड़ब कठिन
आब जँ अहाँ चाही तँ एकरा कोनो नाम दए सकै छी
केकरो करेज सँ निकलल गप्पके तोड़ब कठिन
बौआइत रहू मसाने गाछिए-बिरछिए सदिखन
जँ अहाँ नहि बनब भूत तँ ओकरा टोकब कठिन
**** वर्ण---------20*******
गजलक संक्षिप्त परिचय भाग-7
Friday, 26 August 2011
गजल
अहूँ तँ पड़ाएल छलहुँ हमहूँ तँ पड़ाएल छलहुँ
अहूँ घबराएल छलहुँ हमहूँ घबराएल छलहुँ
शायद एहने भेंट लिखल छल कपारमे सदिखन
अहूँ तँ लजाएल छलहुँ हमहूँ तँ लजाएल छलहुँ
रुकलाहा जिनगीक लेल सौरी बेर-बेर सौरी सजनी
अहूँ उबिआएल छलहुँ हमहूँ उबिआएल छलहुँ
शेर तँ चल गेल आब ताल देनहे की हएत कहिऔ
अहूँ सुटिआएल छलहुँ हमहूँ सुटिआएल छलहुँ
रहि गेलहुँ अनचिन्हार करेज सटेलाक पछातिओ
अहूँ अगुताएल छलहुँ हमहूँ अगुताएल छलहुँ
**** वर्ण---------21*******
Thursday, 25 August 2011
गजल
गुंगुआइत बसात चुप्प रहू
पदुराइत बसात चुप्प रहू
चारु दिस तँ पसरि गेल धुँआ
हे पझाइत बसात चुप्प रहू
अहाँक कुंठा जड़ि जमेने अछि
किकिआइत बसात चुप्प रहू
अहूँ पर हँसत केओ-कहिओ
ठिठिआइत बसात चुप्प रहू
जे भेटत अनचिन्हारे भेटत
चिचिआइत बसात चुप्प रहू
**** वर्ण---------12*******
Wednesday, 24 August 2011
गजल
पतालमे जा अकास नपैत छी
डिबिआ मिझा प्रकाश तकैत छी
कागतमे लिखल कागती प्लान
घटाला कए विकास चाहैत छी
पानि सड़ि गन्हाइते रहलैक
आरिए बान्हि निकास चाहैत छी
बुड़िबक देवी कुरथी अक्षत
हम एहने विकास करैत छी
चिन्हार नहि अनचिन्हारे नीक
तँए तँ परिचय नुकबैत छी
**** वर्ण---------12*******
Tuesday, 23 August 2011
गजल
माटि-पानि-बसात लेल युद्ध
देखू छोटको बात लेल युद्ध
आदर्श बनाम आदर्शवादी
बुद्ध-गाँधीक गात लेल युद्ध
जर-जमीन-जोरु एतबा नै
देखू फेकल पात लेल युद्ध
नून नै चटबए पड़तै बेटीके
आब तँ गर्भपात लेल युद्ध
तकनीकी जुगक इ व्यवस्था
साँझ होइते प्रात लेल युद्ध
**** वर्ण---------11*******
गजलक संक्षिप्त परिचय भाग-6
Saturday, 20 August 2011
गजल
एहने अहाँक प्रेम छल पछाति जानल हम
खाली मूहँक तँ छेमछल पछाति जानल हम
आगि लागल छै घर मे चिन्ताक गप्प नहि कोनो
कारण अपने टेम छल पछाति जानल हम
सड़ैत देखलिऐक किच्छोके कादो मे सदिखन
अपने घरक हेम छल पछाति जानल हम
कोंढ़ीके सुँघलकै आ बजरखसुआ चलि गेलै
दाइ ओ नकली भेम छल पछाति जानल हम
कानून तँ बनै छै आ टूटै छै बेर-बेर देशमे
लोके लेल नेम-टेम छल पछाति जानल हम
**** वर्ण---------18*******
Friday, 19 August 2011
विदेह मैथिली भाषापाक-रचना लेखन
ई आलेख विदेहसँ साभार अछि
१.भारत आ नेपालक मैथिली भाषा-वैज्ञानिक लोकनि द्वारा बनाओल मानक शैली आ २.मैथिलीमे भाषा सम्पादन पाठ्यक्रम
१.नेपाल आ भारतक मैथिली भाषा-वैज्ञानिक लोकनि द्वारा बनाओल मानक शैली
१.१. नेपालक मैथिली भाषा वैज्ञानिक लोकनि द्वारा बनाओल मानक उच्चारण आ लेखन शैली
(भाषाशास्त्री डा. रामावतार यादवक धारणाकेँ पूर्ण रूपसँ सङ्ग लऽ निर्धारित)
मैथिलीमे उच्चारण तथा लेखन
१.पञ्चमाक्षर आ अनुस्वार: पञ्चमाक्षरान्तर्गत ङ, ञ, ण, न एवं म अबैत अछि। संस्कृत भाषाक अनुसार शब्दक अन्तमे जाहि वर्गक अक्षर रहैत अछि ओही वर्गक पञ्चमाक्षर अबैत अछि। जेना-
अङ्क (क वर्गक रहबाक कारणे अन्तमे ङ् आएल अछि।)
पञ्च (च वर्गक रहबाक कारणे अन्तमे ञ् आएल अछि।)
खण्ड (ट वर्गक रहबाक कारणे अन्तमे ण् आएल अछि।)
सन्धि (त वर्गक रहबाक कारणे अन्तमे न् आएल अछि।)
खम्भ (प वर्गक रहबाक कारणे अन्तमे म् आएल अछि।)
उपर्युक्त बात मैथिलीमे कम देखल जाइत अछि। पञ्चमाक्षरक बदलामे अधिकांश जगहपर अनुस्वारक प्रयोग देखल जाइछ। जेना- अंक,पंच, खंड, संधि, खंभ आदि। व्याकरणविद पण्डित गोविन्द झाक कहब छनि जे कवर्ग, चवर्ग आ टवर्गसँ पूर्व अनुस्वार लिखल जाए तथा तवर्ग आ पवर्गसँ पूर्व पञ्चमाक्षरे लिखल जाए। जेना- अंक, चंचल, अंडा, अन्त तथा कम्पन। मुदा हिन्दीक निकट रहल आधुनिक लेखक एहि बातकेँ नहि मानैत छथि। ओ लोकनि अन्त आ कम्पनक जगहपर सेहो अंत आ कंपन लिखैत देखल जाइत छथि।
नवीन पद्धति किछु सुविधाजनक अवश्य छैक। किएक तँ एहिमे समय आ स्थानक बचत होइत छैक। मुदा कतोक बेर हस्तलेखन वा मुद्रणमे अनुस्वारक छोट सन बिन्दु स्पष्ट नहि भेलासँ अर्थक अनर्थ होइत सेहो देखल जाइत अछि। अनुस्वारक प्रयोगमे उच्चारण-दोषक सम्भावना सेहो ततबए देखल जाइत अछि। एतदर्थ कसँ लऽ कऽ पवर्ग धरि पञ्चमाक्षरेक प्रयोग करब उचित अछि। यसँ लऽ कऽ ज्ञ धरिक अक्षरक सङ्ग अनुस्वारक प्रयोग करबामे कतहु कोनो विवाद नहि देखल जाइछ।
२.ढ आ ढ़ : ढ़क उच्चारण “र् ह”जकाँ होइत अछि। अतः जतऽ “र् ह”क उच्चारण हो ओतऽ मात्र ढ़ लिखल जाए। आन ठाम खाली ढ लिखल जएबाक चाही। जेना-
ढ = ढाकी, ढेकी, ढीठ, ढेउआ, ढङ्ग, ढेरी, ढाकनि, ढाठ आदि।
ढ़ = पढ़ाइ, बढ़ब, गढ़ब, मढ़ब, बुढ़बा, साँढ़, गाढ़, रीढ़, चाँढ़, सीढ़ी, पीढ़ी आदि।
उपर्युक्त शब्द सभकेँ देखलासँ ई स्पष्ट होइत अछि जे साधारणतया शब्दक शुरूमे ढ आ मध्य तथा अन्तमे ढ़ अबैत अछि। इएह नियम ड आ ड़क सन्दर्भ सेहो लागू होइत अछि।
३.व आ ब : मैथिलीमे “व”क उच्चारण ब कएल जाइत अछि, मुदा ओकरा ब रूपमे नहि लिखल जएबाक चाही। जेना- उच्चारण : बैद्यनाथ, बिद्या, नब, देबता, बिष्णु, बंश, बन्दना आदि। एहि सभक स्थानपर क्रमशः वैद्यनाथ, विद्या, नव, देवता, विष्णु, वंश, वन्दना लिखबाक चाही। सामान्यतया व उच्चारणक लेल ओ प्रयोग कएल जाइत अछि। जेना- ओकील, ओजह आदि।
४.य आ ज : कतहु-कतहु “य”क उच्चारण “ज”जकाँ करैत देखल जाइत अछि, मुदा ओकरा ज नहि लिखबाक चाही। उच्चारणमे यज्ञ, जदि,जमुना, जुग, जाबत, जोगी, जदु, जम आदि कहल जाएबला शब्द सभकेँ क्रमशः यज्ञ, यदि, यमुना, युग, यावत, योगी, यदु, यम लिखबाक चाही।
५.ए आ य : मैथिलीक वर्तनीमे ए आ य दुनू लिखल जाइत अछि।
प्राचीन वर्तनी- कएल, जाए, होएत, माए, भाए, गाए आदि।
नवीन वर्तनी- कयल, जाय, होयत, माय, भाय, गाय आदि।
सामान्यतया शब्दक शुरूमे ए मात्र अबैत अछि। जेना एहि, एना, एकर, एहन आदि। एहि शब्द सभक स्थानपर यहि, यना, यकर, यहन आदिक प्रयोग नहि करबाक चाही। यद्यपि मैथिलीभाषी थारू सहित किछु जातिमे शब्दक आरम्भोमे “ए”केँ य कहि उच्चारण कएल जाइत अछि।
ए आ “य”क प्रयोगक सन्दर्भमे प्राचीने पद्धतिक अनुसरण करब उपयुक्त मानि एहि पुस्तकमे ओकरे प्रयोग कएल गेल अछि। किएक तँ दुनूक लेखनमे कोनो सहजता आ दुरूहताक बात नहि अछि। आ मैथिलीक सर्वसाधारणक उच्चारण-शैली यक अपेक्षा एसँ बेसी निकट छैक। खास कऽ कएल, हएब आदि कतिपय शब्दकेँ कैल, हैब आदि रूपमे कतहु-कतहु लिखल जाएब सेहो “ए”क प्रयोगकेँ बेसी समीचीन प्रमाणित करैत अछि।
६.हि, हु तथा एकार, ओकार : मैथिलीक प्राचीन लेखन-परम्परामे कोनो बातपर बल दैत काल शब्दक पाछाँ हि, हु लगाओल जाइत छैक। जेना- हुनकहि, अपनहु, ओकरहु, तत्कालहि, चोट्टहि, आनहु आदि। मुदा आधुनिक लेखनमे हिक स्थानपर एकार एवं हुक स्थानपर ओकारक प्रयोग करैत देखल जाइत अछि। जेना- हुनके, अपनो, तत्काले, चोट्टे, आनो आदि।
७.ष तथा ख : मैथिली भाषामे अधिकांशतः षक उच्चारण ख होइत अछि। जेना- षड्यन्त्र (खड़यन्त्र), षोडशी (खोड़शी), षट्कोण (खटकोण), वृषेश (वृखेश), सन्तोष (सन्तोख) आदि।
८.ध्वनि-लोप : निम्नलिखित अवस्थामे शब्दसँ ध्वनि-लोप भऽ जाइत अछि:
(क) क्रियान्वयी प्रत्यय अयमे य वा ए लुप्त भऽ जाइत अछि। ओहिमे सँ पहिने अक उच्चारण दीर्घ भऽ जाइत अछि। ओकर आगाँ लोप-सूचक चिह्न वा विकारी (’ / ऽ) लगाओल जाइछ। जेना-
पूर्ण रूप : पढ़ए (पढ़य) गेलाह, कए (कय) लेल, उठए (उठय) पड़तौक।
अपूर्ण रूप : पढ़’ गेलाह, क’ लेल, उठ’ पड़तौक।
पढ़ऽ गेलाह, कऽ लेल, उठऽ पड़तौक।
(ख) पूर्वकालिक कृत आय (आए) प्रत्ययमे य (ए) लुप्त भऽ जाइछ, मुदा लोप-सूचक विकारी नहि लगाओल जाइछ। जेना-
पूर्ण रूप : खाए (य) गेल, पठाय (ए) देब, नहाए (य) अएलाह।
अपूर्ण रूप : खा गेल, पठा देब, नहा अएलाह।
(ग) स्त्री प्रत्यय इक उच्चारण क्रियापद, संज्ञा, ओ विशेषण तीनूमे लुप्त भऽ जाइत अछि। जेना-
पूर्ण रूप : दोसरि मालिनि चलि गेलि।
अपूर्ण रूप : दोसर मालिन चलि गेल।
(घ) वर्तमान कृदन्तक अन्तिम त लुप्त भऽ जाइत अछि। जेना-
पूर्ण रूप : पढ़ैत अछि, बजैत अछि, गबैत अछि।
अपूर्ण रूप : पढ़ै अछि, बजै अछि, गबै अछि।
(ङ) क्रियापदक अवसान इक, उक, ऐक तथा हीकमे लुप्त भऽ जाइत अछि। जेना-
पूर्ण रूप: छियौक, छियैक, छहीक, छौक, छैक, अबितैक, होइक।
अपूर्ण रूप : छियौ, छियै, छही, छौ, छै, अबितै, होइ।
(च) क्रियापदीय प्रत्यय न्ह, हु तथा हकारक लोप भऽ जाइछ। जेना-
पूर्ण रूप : छन्हि, कहलन्हि, कहलहुँ, गेलह, नहि।
अपूर्ण रूप : छनि, कहलनि, कहलौँ, गेलऽ, नइ, नञि, नै।
९.ध्वनि स्थानान्तरण : कोनो-कोनो स्वर-ध्वनि अपना जगहसँ हटि कऽ दोसर ठाम चलि जाइत अछि। खास कऽ ह्रस्व इ आ उक सम्बन्धमे ई बात लागू होइत अछि। मैथिलीकरण भऽ गेल शब्दक मध्य वा अन्तमे जँ ह्रस्व इ वा उ आबए तँ ओकर ध्वनि स्थानान्तरित भऽ एक अक्षर आगाँ आबि जाइत अछि। जेना- शनि (शइन), पानि (पाइन), दालि ( दाइल), माटि (माइट), काछु (काउछ), मासु (माउस) आदि। मुदा तत्सम शब्द सभमे ई निअम लागू नहि होइत अछि। जेना- रश्मिकेँ रइश्म आ सुधांशुकेँ सुधाउंस नहि कहल जा सकैत अछि।
१०.हलन्त(्)क प्रयोग : मैथिली भाषामे सामान्यतया हलन्त (्)क आवश्यकता नहि होइत अछि। कारण जे शब्दक अन्तमे अ उच्चारण नहि होइत अछि। मुदा संस्कृत भाषासँ जहिनाक तहिना मैथिलीमे आएल (तत्सम) शब्द सभमे हलन्त प्रयोग कएल जाइत अछि। एहि पोथीमे सामान्यतया सम्पूर्ण शब्दकेँ मैथिली भाषा सम्बन्धी निअम अनुसार हलन्तविहीन राखल गेल अछि। मुदा व्याकरण सम्बन्धी प्रयोजनक लेल अत्यावश्यक स्थानपर कतहु-कतहु हलन्त देल गेल अछि। प्रस्तुत पोथीमे मथिली लेखनक प्राचीन आ नवीन दुनू शैलीक सरल आ समीचीन पक्ष सभकेँ समेटि कऽ वर्ण-विन्यास कएल गेल अछि। स्थान आ समयमे बचतक सङ्गहि हस्त-लेखन तथा तकनीकी दृष्टिसँ सेहो सरल होबऽबला हिसाबसँ वर्ण-विन्यास मिलाओल गेल अछि। वर्तमान समयमे मैथिली मातृभाषी पर्यन्तकेँ आन भाषाक माध्यमसँ मैथिलीक ज्ञान लेबऽ पड़ि रहल परिप्रेक्ष्यमे लेखनमे सहजता तथा एकरूपतापर ध्यान देल गेल अछि। तखन मैथिली भाषाक मूल विशेषता सभ कुण्ठित नहि होइक, ताहू दिस लेखक-मण्डल सचेत अछि। प्रसिद्ध भाषाशास्त्री डा. रामावतार यादवक कहब छनि जे सरलताक अनुसन्धानमे एहन अवस्था किन्नहु ने आबऽ देबाक चाही जे भाषाक विशेषता छाँहमे पडि जाए।
-(भाषाशास्त्री डा. रामावतार यादवक धारणाकेँ पूर्ण रूपसँ सङ्ग लऽ निर्धारित)
१.२. मैथिली अकादमी, पटना द्वारा निर्धारित मैथिली लेखन-शैली
१. जे शब्द मैथिली-साहित्यक प्राचीन कालसँ आइ धरि जाहि वर्त्तनीमे प्रचलित अछि, से सामान्यतः ताहि वर्त्तनीमे लिखल जाय- उदाहरणार्थ-
ग्राह्य
एखन
ठाम
जकर, तकर
तनिकर
अछि
अग्राह्य
अखन, अखनि, एखेन, अखनी
ठिमा, ठिना, ठमा
जेकर, तेकर
तिनकर। (वैकल्पिक रूपेँ ग्राह्य)
ऐछ, अहि, ए।
२. निम्नलिखित तीन प्रकारक रूप वैकल्पिकतया अपनाओल जाय: भऽ गेल, भय गेल वा भए गेल। जा रहल अछि, जाय रहल अछि, जाए रहल अछि। कर’ गेलाह, वा करय गेलाह वा करए गेलाह।
३. प्राचीन मैथिलीक ‘न्ह’ ध्वनिक स्थानमे ‘न’ लिखल जाय सकैत अछि यथा कहलनि वा कहलन्हि।
४. ‘ऐ’ तथा ‘औ’ ततय लिखल जाय जत’ स्पष्टतः ‘अइ’ तथा ‘अउ’ सदृश उच्चारण इष्ट हो। यथा- देखैत, छलैक, बौआ, छौक इत्यादि।
५. मैथिलीक निम्नलिखित शब्द एहि रूपे प्रयुक्त होयत: जैह, सैह, इएह, ओऐह, लैह तथा दैह।
६. ह्र्स्व इकारांत शब्दमे ‘इ’ के लुप्त करब सामान्यतः अग्राह्य थिक। यथा- ग्राह्य देखि आबह, मालिनि गेलि (मनुष्य मात्रमे)।
७. स्वतंत्र ह्रस्व ‘ए’ वा ‘य’ प्राचीन मैथिलीक उद्धरण आदिमे तँ यथावत राखल जाय, किंतु आधुनिक प्रयोगमे वैकल्पिक रूपेँ ‘ए’ वा ‘य’ लिखल जाय। यथा:- कयल वा कएल, अयलाह वा अएलाह, जाय वा जाए इत्यादि।
८. उच्चारणमे दू स्वरक बीच जे ‘य’ ध्वनि स्वतः आबि जाइत अछि तकरा लेखमे स्थान वैकल्पिक रूपेँ देल जाय। यथा- धीआ, अढ़ैआ, विआह, वा धीया, अढ़ैया, बियाह।
९. सानुनासिक स्वतंत्र स्वरक स्थान यथासंभव ‘ञ’ लिखल जाय वा सानुनासिक स्वर। यथा:- मैञा, कनिञा, किरतनिञा वा मैआँ, कनिआँ, किरतनिआँ।
१०. कारकक विभक्त्तिक निम्नलिखित रूप ग्राह्य:- हाथकेँ, हाथसँ, हाथेँ, हाथक, हाथमे। ’मे’ मे अनुस्वार सर्वथा त्याज्य थिक। ‘क’ क वैकल्पिक रूप ‘केर’ राखल जा सकैत अछि।
११. पूर्वकालिक क्रियापदक बाद ‘कय’ वा ‘कए’ अव्यय वैकल्पिक रूपेँ लगाओल जा सकैत अछि। यथा:- देखि कय वा देखि कए।
१२. माँग, भाँग आदिक स्थानमे माङ, भाङ इत्यादि लिखल जाय।
१३. अर्द्ध ‘न’ ओ अर्द्ध ‘म’ क बदला अनुसार नहि लिखल जाय, किंतु छापाक सुविधार्थ अर्द्ध ‘ङ’ , ‘ञ’, तथा ‘ण’ क बदला अनुस्वारो लिखल जा सकैत अछि। यथा:- अङ्क, वा अंक, अञ्चल वा अंचल, कण्ठ वा कंठ।
१४. हलंत चिह्न निअमतः लगाओल जाय, किंतु विभक्तिक संग अकारांत प्रयोग कएल जाय। यथा:- श्रीमान्, किंतु श्रीमानक।
१५. सभ एकल कारक चिह्न शब्दमे सटा क’ लिखल जाय, हटा क’ नहि, संयुक्त विभक्तिक हेतु फराक लिखल जाय, यथा घर परक।
१६. अनुनासिककेँ चन्द्रबिन्दु द्वारा व्यक्त कयल जाय। परंतु मुद्रणक सुविधार्थ हि समान जटिल मात्रापर अनुस्वारक प्रयोग चन्द्रबिन्दुक बदला कयल जा सकैत अछि। यथा- हिँ केर बदला हिं।
१७. पूर्ण विराम पासीसँ ( । ) सूचित कयल जाय।
१८. समस्त पद सटा क’ लिखल जाय, वा हाइफेनसँ जोड़ि क’ , हटा क’ नहि।
१९. लिअ तथा दिअ शब्दमे बिकारी (ऽ) नहि लगाओल जाय।
२०. अंक देवनागरी रूपमे राखल जाय।
२१.किछु ध्वनिक लेल नवीन चिन्ह बनबाओल जाय। जा' ई नहि बनल अछि ताबत एहि दुनू ध्वनिक बदला पूर्ववत् अय/ आय/ अए/ आए/ आओ/ अओ लिखल जाय। आकि ऎ वा ऒ सँ व्यक्त कएल जाय।
ह./- गोविन्द झा ११/८/७६ श्रीकान्त ठाकुर ११/८/७६ सुरेन्द्र झा "सुमन" ११/०८/७६
२. मैथिलीमे भाषा सम्पादन पाठ्यक्रम
२.१. उच्चारण निर्देश: (बोल्ड कएल रूप ग्राह्य):-
दन्त न क उच्चारणमे दाँतमे जीह सटत- जेना बाजू नाम , मुदा ण क उच्चारणमे जीह मूर्धामे सटत (नै सटैए तँ उच्चारण दोष अछि)- जेना बाजू गणेश। तालव्य शमे जीह तालुसँ , षमे मूर्धासँ आ दन्त समे दाँतसँ सटत। निशाँ, सभ आ शोषण बाजि कऽ देखू। मैथिलीमे षकेँ वैदिक संस्कृत जकाँ ख सेहो उच्चरित कएल जाइत अछि, जेना वर्षा, दोष। य अनेको स्थानपर ज जकाँ उच्चरित होइत अछि आ ण ड़ जकाँ (यथा संयोग आ गणेश संजोग आ गड़ेस उच्चरित होइत अछि)। मैथिलीमे व क उच्चारण ब, श क उच्चारण स आ य क उच्चारण ज सेहो होइत अछि।
ओहिना ह्रस्व इ बेशीकाल मैथिलीमे पहिने बाजल जाइत अछि कारण देवनागरीमे आ मिथिलाक्षरमे ह्रस्व इ अक्षरक पहिने लिखलो जाइत आ बाजलो जएबाक चाही। कारण जे हिन्दीमे एकर दोषपूर्ण उच्चारण होइत अछि (लिखल तँ पहिने जाइत अछि मुदा बाजल बादमे जाइत अछि), से शिक्षा पद्धतिक दोषक कारण हम सभ ओकर उच्चारण दोषपूर्ण ढंगसँ कऽ रहल छी।
अछि- अ इ छ ऐछ (उच्चारण)
छथि- छ इ थ – छैथ (उच्चारण)
पहुँचि- प हुँ इ च (उच्चारण)
आब अ आ इ ई ए ऐ ओ औ अं अः ऋ ऐ सभ लेल मात्रा सेहो अछि, मुदा ऐमे ई ऐ ओ औ अं अः ऋ केँ संयुक्ताक्षर रूपमे गलत रूपमे प्रयुक्त आ उच्चरित कएल जाइत अछि। जेना ऋ केँ री रूपमे उच्चरित करब। आ देखियौ- ऐ लेल देखिऔ क प्रयोग अनुचित। मुदा देखिऐ लेल देखियै अनुचित। क् सँ ह् धरि अ सम्मिलित भेलासँ क सँ ह बनैत अछि, मुदा उच्चारण काल हलन्त युक्त शब्दक अन्तक उच्चारणक प्रवृत्ति बढ़ल अछि, मुदा हम जखन मनोजमे ज् अन्तमे बजैत छी, तखनो पुरनका लोककेँ बजैत सुनबन्हि- मनोजऽ, वास्तवमे ओ अ युक्त ज् = ज बजै छथि।
फेर ज्ञ अछि ज् आ ञ क संयुक्त मुदा गलत उच्चारण होइत अछि- ग्य। ओहिना क्ष अछि क् आ ष क संयुक्त मुदा उच्चारण होइत अछि छ। फेर श् आ र क संयुक्त अछि श्र ( जेना श्रमिक) आ स् आ र क संयुक्त अछि स्र (जेना मिस्र)। त्र भेल त+र ।
उच्चारणक ऑडियो फाइल विदेह आर्काइव http://www.videha.co.in/ पर उपलब्ध अछि। फेर केँ / सँ / पर पूर्व अक्षरसँ सटा कऽ लिखू मुदा तँ / कऽ हटा कऽ। ऐमे सँ मे पहिल सटा कऽ लिखू आ बादबला हटा कऽ। अंकक बाद टा लिखू सटा कऽ मुदा अन्य ठाम टा लिखू हटा कऽ– जेना छहटा मुदा सभ टा। फेर ६अ म सातम लिखू- छठम सातम नै। घरबलामे बला मुदा घरवालीमे वाली प्रयुक्त करू।
रहए- रहै मुदा सकैए (उच्चारण सकै-ए)।
मुदा कखनो काल रहए आ रहै मे अर्थ भिन्नता सेहो, जेना से कम्मो जगहमे पार्किंग करबाक अभ्यास रहै ओकरा। पुछलापर पता लागल जे ढुनढुन नाम्ना ई ड्राइवर कनाट प्लेसक पार्किंगमे काज करैत रहए।
छलै, छलए मे सेहो ऐ तरहक भेल। छलए क उच्चारण छल-ए सेहो।
संयोगने- (उच्चारण संजोगने)
केँ/ कऽ
केर- क (केर क प्रयोग गद्यमे नै करू , पद्यमे कऽ सकै छी। )
क (जेना रामक) –रामक आ संगे (उच्चारण राम के / राम कऽ सेहो)
सँ- सऽ (उच्चारण)
चन्द्रबिन्दु आ अनुस्वार- अनुस्वारमे कंठ धरिक प्रयोग होइत अछि मुदा चन्द्रबिन्दुमे नै। चन्द्रबिन्दुमे कनेक एकारक सेहो उच्चारण होइत अछि- जेना रामसँ- (उच्चारण राम सऽ) रामकेँ- (उच्चारण राम कऽ/ राम के सेहो)।
केँ जेना रामकेँ भेल हिन्दीक को (राम को)- राम को= रामकेँ
क जेना रामक भेल हिन्दीक का ( राम का) राम का= रामक
कऽ जेना जा कऽ भेल हिन्दीक कर ( जा कर) जा कर= जा कऽ
सँ भेल हिन्दीक से (राम से) राम से= रामसँ
सऽ , तऽ , त , केर (गद्यमे) एे चारू शब्द सबहक प्रयोग अवांछित।
के दोसर अर्थेँ प्रयुक्त भऽ सकैए- जेना, के कहलक? विभक्ति “क”क बदला एकर प्रयोग अवांछित।
नञि, नहि, नै, नइ, नँइ, नइँ, नइं ऐ सभक उच्चारण आ लेखन - नै
त्त्व क बदलामे त्व जेना महत्वपूर्ण (महत्त्वपूर्ण नै) जतए अर्थ बदलि जाए ओतहि मात्र तीन अक्षरक संयुक्ताक्षरक प्रयोग उचित। सम्पति- उच्चारण स म्प इ त (सम्पत्ति नै- कारण सही उच्चारण आसानीसँ सम्भव नै)। मुदा सर्वोत्तम (सर्वोतम नै)।
राष्ट्रिय (राष्ट्रीय नै)
सकैए/ सकै (अर्थ परिवर्तन)
पोछैले/ पोछै लेल/ पोछए लेल
पोछैए/ पोछए/ (अर्थ परिवर्तन)
पोछए/ पोछै
ओ लोकनि ( हटा कऽ, ओ मे बिकारी नै)
ओइ/ ओहि
ओहिले/ ओहि लेल/ ओही लऽ
जएबेँ/ बैसबेँ
पँचभइयाँ
देखियौक/ (देखिऔक नै- तहिना अ मे ह्रस्व आ दीर्घक मात्राक प्रयोग अनुचित)
जकाँ / जेकाँ
तँइ/ तैँ/
होएत / हएत
नञि/ नहि/ नँइ/ नइँ/ नै
सौँसे/ सौंसे
बड़ / बड़ी (झोराओल)
गाए (गाइ नहि), मुदा गाइक दूध (गाएक दूध नै।)
रहलेँ/ पहिरतैँ
हमहीं/ अहीं
सब - सभ
सबहक - सभहक
धरि - तक
गप- बात
बूझब - समझब
बुझलौं/ समझलौं/ बुझलहुँ - समझलहुँ
हमरा आर - हम सभ
आकि- आ कि
सकैछ/ करैछ (गद्यमे प्रयोगक आवश्यकता नै)
होइन/ होनि
जाइन (जानि नै, जेना देल जाइन) मुदा जानि-बूझि (अर्थ परिव्र्तन)
पइठ/ जाइठ
आउ/ जाउ/ आऊ/ जाऊ
मे, केँ, सँ, पर (शब्दसँ सटा कऽ) तँ कऽ धऽ दऽ (शब्दसँ हटा कऽ) मुदा दूटा वा बेसी विभक्ति संग रहलापर पहिल विभक्ति टाकेँ सटाऊ। जेना ऐमे सँ ।
एकटा , दूटा (मुदा कए टा)
बिकारीक प्रयोग शब्दक अन्तमे, बीचमे अनावश्यक रूपेँ नै। आकारान्त आ अन्तमे अ क बाद बिकारीक प्रयोग नै (जेना दिअ, आ/ दिय’ , आ’, आ नै )
अपोस्ट्रोफीक प्रयोग बिकारीक बदलामे करब अनुचित आ मात्र फॉन्टक तकनीकी न्यूनताक परिचायक)- ओना बिकारीक संस्कृत रूप ऽ अवग्रह कहल जाइत अछि आ वर्तनी आ उच्चारण दुनू ठाम एकर लोप रहैत अछि/ रहि सकैत अछि (उच्चारणमे लोप रहिते अछि)। मुदा अपोस्ट्रोफी सेहो अंग्रेजीमे पसेसिव केसमे होइत अछि आ फ्रेंचमे शब्दमे जतए एकर प्रयोग होइत अछि जेना raison d’etre एतए सेहो एकर उच्चारण रैजौन डेटर होइत अछि, माने अपोस्ट्रॉफी अवकाश नै दैत अछि वरन जोड़ैत अछि, से एकर प्रयोग बिकारीक बदला देनाइ तकनीकी रूपेँ सेहो अनुचित)।
अइमे, एहिमे/ ऐमे
जइमे, जाहिमे
एखन/ अखन/ अइखन
केँ (के नहि) मे (अनुस्वार रहित)
भऽ
मे
दऽ
तँ (तऽ, त नै)
सँ ( सऽ स नै)
गाछ तर
गाछ लग
साँझ खन
जो (जो go, करै जो do)
तै/तइ जेना- तै दुआरे/ तइमे/ तइले
जै/जइ जेना- जै कारण/ जइसँ/ जइले
ऐ/ अइ जेना- ऐ कारण/ ऐसँ/ अइले/ मुदा एकर एकटा खास प्रयोग- लालति कतेक दिनसँ कहैत रहैत अइ
लै/लइ जेना लैसँ/ लइले/ लै दुआरे
लहँ/ लौं
गेलौं/ लेलौं/ लेलँह/ गेलहुँ/ लेलहुँ/ लेलँ
जइ/ जाहि/ जै
जहिठाम/ जाहिठाम/ जइठाम/ जैठाम
एहि/ अहि/
अइ (वाक्यक अंतमे ग्राह्य) / ऐ
अइछ/ अछि/ ऐछ
तइ/ तहि/ तै/ ताहि
ओहि/ ओइ
सीखि/ सीख
जीवि/ जीवी/ जीब
भलेहीं/ भलहिं
तैं/ तँइ/ तँए
जाएब/ जएब
लइ/ लै
छइ/ छै
नहि/ नै/ नइ
गइ/ गै
छनि/ छन्हि ...
समए शब्दक संग जखन कोनो विभक्ति जुटै छै तखन समै जना समैपर इत्यादि। असगरमे हृदए आ विभक्ति जुटने हृदे जना हृदेसँ,हृदेमे इत्यादि।
जइ/ जाहि/ जै
जहिठाम/ जाहिठाम/ जइठाम/ जैठाम
एहि/ अहि/ अइ/ ऐ
अइछ/ अछि/ ऐछ
तइ/ तहि/ तै/ ताहि
ओहि/ ओइ
सीखि/ सीख
जीवि/ जीवी/ जीब
भले/ भलेहीं/ भलहिं
तैं/ तँइ/ तँए
जाएब/ जएब
लइ/ लै
छइ/ छै
नहि/ नै/ नइ
गइ/ गै
छनि/ छन्हि
चुकल अछि/ गेल गछि
२.२. मैथिलीमे भाषा सम्पादन पाठ्यक्रम
नीचाँक सूचीमे देल विकल्पमेसँ लैंगुएज एडीटर द्वारा कोन रूप चुनल जेबाक चाही:
बोल्ड कएल रूप ग्राह्य:
१.होयबला/ होबयबला/ होमयबला/ हेब’बला, हेम’बला/ होयबाक/होबएबला /होएबाक
२. आ’/आऽ आ
३. क’ लेने/कऽ लेने/कए लेने/कय लेने/ल’/लऽ/लय/लए
४. भ’ गेल/भऽ गेल/भय गेल/भए गेल
५. कर’ गेलाह/करऽ गेलह/करए गेलाह/करय गेलाह
६. लिअ/दिअ लिय’,दिय’,लिअ’,दिय’/
७. कर’ बला/करऽ बला/ करय बला करैबला/क’र’ बला / करैवाली
८. बला वला (पुरूष), वाली (स्त्री) ९
. आङ्ल आंग्ल
१०. प्रायः प्रायह
११. दुःख दुख १
२. चलि गेल चल गेल/चैल गेल
१३. देलखिन्ह देलकिन्ह, देलखिन
१४. देखलन्हि देखलनि/ देखलैन्ह
१५. छथिन्ह/ छलन्हि छथिन/ छलैन/ छलनि
१६. चलैत/दैत चलति/दैति
१७. एखनो अखनो
१८. बढ़नि बढ़इन बढ़न्हि
१९. ओ’/ओऽ(सर्वनाम) ओ
२०. ओ (संयोजक) ओ’/ओऽ
२१. फाँगि/फाङ्गि फाइंग/फाइङ
२२. जे जे’/जेऽ २३. ना-नुकुर ना-नुकर
२४. केलन्हि/केलनि/कयलन्हि
२५. तखनतँ/ तखन तँ
२६. जा रहल/जाय रहल/जाए रहल
२७. निकलय/निकलए लागल/ लगल बहराय/ बहराए लागल/ लगल निकल’/बहरै लागल
२८. ओतय/ जतय जत’/ ओत’/ जतए/ ओतए
२९. की फूरल जे कि फूरल जे
३०. जे जे’/जेऽ
३१. कूदि / यादि(मोन पारब) कूइद/याइद/कूद/याद/ यादि (मोन)
३२. इहो/ ओहो
३३. हँसए/ हँसय हँसऽ
३४. नौ आकि दस/नौ किंवा दस/ नौ वा दस
३५. सासु-ससुर सास-ससुर
३६. छह/ सात छ/छः/सात
३७. की की’/ कीऽ (दीर्घीकारान्तमे ऽ वर्जित)
३८. जबाब जवाब
३९. करएताह/ करेताह करयताह
४०. दलान दिशि दलान दिश/दलान दिस
४१. गेलाह गएलाह/गयलाह
४२. किछु आर/ किछु और/ किछ आर
४३. जाइ छल/ जाइत छल जाति छल/जैत छल
४४. पहुँचि/ भेट जाइत छल/ भेट जाइ छलए पहुँच/ भेटि जाइत छल
४५. जबान (युवा)/ जवान(फौजी)
४६. लय/ लए क’/ कऽ/ लए कए / लऽ कऽ/ लऽ कए
४७. ल’/लऽ कय/ कए
४८. एखन / एखने / अखन / अखने
४९. अहींकेँ अहीँकेँ
५०. गहींर गहीँर
५१. धार पार केनाइ धार पार केनाय/केनाए
५२. जेकाँ जेँकाँ/ जकाँ
५३. तहिना तेहिना
५४. एकर अकर
५५. बहिनउ बहनोइ
५६. बहिन बहिनि
५७. बहिन-बहिनोइ बहिन-बहनउ
५८. नहि/ नै
५९. करबा / करबाय/ करबाए
६०. तँ/ त ऽ तय/तए
६१. भैयारी मे छोट-भाए/भै/, जेठ-भाय/भाइ,
६२. गिनतीमे दू भाइ/भाए/भाँइ
६३. ई पोथी दू भाइक/ भाँइ/ भाए/ लेल। यावत जावत
६४. माय मै / माए मुदा माइक ममता
६५. देन्हि/ दइन दनि/ दएन्हि/ दयन्हि दन्हि/ दैन्हि
६६. द’/ दऽ/ दए
६७. ओ (संयोजक) ओऽ (सर्वनाम)
६८. तका कए तकाय तकाए
६९. पैरे (on foot) पएरे कएक/ कैक
७०. ताहुमे/ ताहूमे
७१. पुत्रीक
७२. बजा कय/ कए / कऽ
७३. बननाय/बननाइ
७४. कोला
७५. दिनुका दिनका
७६. ततहिसँ
७७. गरबओलन्हि/ गरबौलनि/ गरबेलन्हि/ गरबेलनि
७८. बालु बालू
७९. चेन्ह चिन्ह(अशुद्ध)
८०. जे जे’
८१. से/ के से’/के’
८२. एखुनका अखनुका
८३. भुमिहार भूमिहार
८४. सुग्गर / सुगरक/ सूगर
८५. झठहाक झटहाक ८६. छूबि
८७. करइयो/ओ करैयो ने देलक /करियौ-करइयौ
८८. पुबारि पुबाइ
८९. झगड़ा-झाँटी झगड़ा-झाँटि
९०. पएरे-पएरे पैरे-पैरे
९१. खेलएबाक
९२. खेलेबाक
९३. लगा
९४. होए- हो – होअए
९५. बुझल बूझल
९६. बूझल (संबोधन अर्थमे)
९७. यैह यएह / इएह/ सैह/ सएह
९८. तातिल
९९. अयनाय- अयनाइ/ अएनाइ/ एनाइ
१००. निन्न- निन्द
१०१. बिनु बिन
१०२. जाए जाइ
१०३. जाइ (in different sense)-last word of sentence
१०४. छत पर आबि जाइ
१०५. ने
१०६. खेलाए (play) –खेलाइ
१०७. शिकाइत- शिकायत
१०८. ढप- ढ़प
१०९. पढ़- पढ
११०. कनिए/ कनिये कनिञे
१११. राकस- राकश
११२. होए/ होय होइ
११३. अउरदा- औरदा
११४. बुझेलन्हि (different meaning- got understand)
११५. बुझएलन्हि/बुझेलनि/ बुझयलन्हि (understood himself)
११६. चलि- चल/ चलि गेल
११७. खधाइ- खधाय
११८. मोन पाड़लखिन्ह/ मोन पाड़लखिन/ मोन पारलखिन्ह
११९. कैक- कएक- कइएक
१२०. लग ल’ग
१२१. जरेनाइ
१२२. जरौनाइ जरओनाइ- जरएनाइ/जरेनाइ
१२३. होइत
१२४. गरबेलन्हि/ गरबेलनि गरबौलन्हि/ गरबौलनि
१२५. चिखैत- (to test)चिखइत
१२६. करइयो (willing to do) करैयो
१२७. जेकरा- जकरा
१२८. तकरा- तेकरा
१२९. बिदेसर स्थानेमे/ बिदेसरे स्थानमे
१३०. करबयलहुँ/ करबएलहुँ/ करबेलहुँ करबेलौं
१३१. हारिक (उच्चारण हाइरक)
१३२. ओजन वजन आफसोच/ अफसोस कागत/ कागच/ कागज
१३३. आधे भाग/ आध-भागे
१३४. पिचा / पिचाय/पिचाए
१३५. नञ/ ने
१३६. बच्चा नञ (ने) पिचा जाय
१३७. तखन ने (नञ) कहैत अछि। कहै/ सुनै/ देखै छल मुदा कहैत-कहैत/ सुनैत-सुनैत/ देखैत-देखैत
१३८. कतेक गोटे/ कताक गोटे
१३९. कमाइ-धमाइ/ कमाई- धमाई
१४०. लग ल’ग
१४१. खेलाइ (for playing)
१४२. छथिन्ह/ छथिन
१४३. होइत होइ
१४४. क्यो कियो / केओ
१४५. केश (hair)
१४६. केस (court-case)
१४७. बननाइ/ बननाय/ बननाए
१४८. जरेनाइ
१४९. कुरसी कुर्सी
१५०. चरचा चर्चा
१५१. कर्म करम
१५२. डुबाबए/ डुबाबै/ डुमाबै डुमाबय/ डुमाबए
१५३. एखुनका/ अखुनका
१५४. लए/ लिअए (वाक्यक अंतिम शब्द)- लऽ
१५५. कएलक/ केलक
१५६. गरमी गर्मी
१५७. वरदी वर्दी
१५८. सुना गेलाह सुना’/सुनाऽ
१५९. एनाइ-गेनाइ
१६०. तेना ने घेरलन्हि/ तेना ने घेरलनि
१६१. नञि / नै
१६२. डरो ड’रो
१६३. कतहु/ कतौ कहीं
१६४. उमरिगर-उमेरगर उमरगर
१६५. भरिगर
१६६. धोल/धोअल धोएल
१६७. गप/गप्प
१६८. के के’
१६९. दरबज्जा/ दरबजा
१७०. ठाम
१७१. धरि तक
१७२. घूरि लौटि
१७३. थोरबेक
१७४. बड्ड
१७५. तोँ/ तूँ
१७६. तोँहि( पद्यमे ग्राह्य)
१७७. तोँही / तोँहि
१७८. करबाइए करबाइये
१७९. एकेटा
१८०. करितथि /करतथि
१८१. पहुँचि/ पहुँच
१८२. राखलन्हि रखलन्हि/ रखलनि
१८३. लगलन्हि/ लगलनि लागलन्हि
१८४. सुनि (उच्चारण सुइन)
१८५. अछि (उच्चारण अइछ)
१८६. एलथि गेलथि
१८७. बितओने/ बितौने/ बितेने
१८८. करबओलन्हि/ करबौलनि/ करेलखिन्ह/ करेलखिन
१८९. करएलन्हि/ करेलनि
१९०. आकि/ कि
१९१. पहुँचि/ पहुँच
१९२. बत्ती जराय/ जराए जरा (आगि लगा)
१९३. से से’
१९४. हाँ मे हाँ (हाँमे हाँ विभक्त्तिमे हटा कए)
१९५. फेल फैल
१९६. फइल(spacious) फैल
१९७. होयतन्हि/ होएतन्हि/ होएतनि/हेतनि/ हेतन्हि
१९८. हाथ मटिआएब/ हाथ मटियाबय/हाथ मटियाएब
१९९. फेका फेंका
२००. देखाए देखा
२०१. देखाबए
२०२. सत्तरि सत्तर
२०३. साहेब साहब
२०४.गेलैन्ह/ गेलन्हि/ गेलनि
२०५. हेबाक/ होएबाक
२०६.केलो/ कएलहुँ/केलौं/ केलुँ
२०७. किछु न किछु/ किछु ने किछु
२०८.घुमेलहुँ/ घुमओलहुँ/ घुमेलौं
२०९. एलाक/ अएलाक
२१०. अः/ अह
२११.लय/ लए (अर्थ-परिवर्त्तन) २१२.कनीक/ कनेक
२१३.सबहक/ सभक
२१४.मिलाऽ/ मिला
२१५.कऽ/ क
२१६.जाऽ/ जा
२१७.आऽ/ आ
२१८.भऽ /भ’ (’ फॉन्टक कमीक द्योतक)
२१९.निअम/ नियम
२२०.हेक्टेअर/ हेक्टेयर
२२१.पहिल अक्षर ढ/ बादक/ बीचक ढ़
२२२.तहिं/तहिँ/ तञि/ तैं
२२३.कहिं/ कहीं
२२४.तँइ/ तैं / तइँ
२२५.नँइ/ नइँ/ नञि/ नहि/नै
२२६.है/ हए / एलीहेँ/
२२७.छञि/ छै/ छैक /छइ
२२८.दृष्टिएँ/ दृष्टियेँ
२२९.आ (come)/ आऽ(conjunction)
२३०. आ (conjunction)/ आऽ(come)
२३१.कुनो/ कोनो, कोना/केना
२३२.गेलैन्ह-गेलन्हि-गेलनि
२३३.हेबाक- होएबाक
२३४.केलौँ- कएलौँ-कएलहुँ/केलौं
२३५.किछु न किछ- किछु ने किछु
२३६.केहेन- केहन
२३७.आऽ (come)-आ (conjunction-and)/आ। आब'-आब' /आबह-आबह
२३८. हएत-हैत
२३९.घुमेलहुँ-घुमएलहुँ- घुमेलाें
२४०.एलाक- अएलाक
२४१.होनि- होइन/ होन्हि/
२४२.ओ-राम ओ श्यामक बीच(conjunction), ओऽ कहलक (he said)/ओ
२४३.की हए/ कोसी अएली हए/ की है। की हइ
२४४.दृष्टिएँ/ दृष्टियेँ
२४५.शामिल/ सामेल
२४६.तैँ / तँए/ तञि/ तहिं
२४७.जौं/ ज्योँ/ जँ/
२४८.सभ/ सब
२४९.सभक/ सबहक
२५०.कहिं/ कहीं
२५१.कुनो/ कोनो/ कोनहुँ/
२५२.फारकती भऽ गेल/ भए गेल/ भय गेल
२५३.कोना/ केना/ कन्ना/कना
२५४.अः/ अह
२५५.जनै/ जनञ
२५६.गेलनि/ गेलाह (अर्थ परिवर्तन)
२५७.केलन्हि/ कएलन्हि/ केलनि/
२५८.लय/ लए/ लएह (अर्थ परिवर्तन)
२५९.कनीक/ कनेक/कनी-मनी
२६०.पठेलन्हि पठेलनि/ पठेलइन/ पपठओलन्हि/ पठबौलनि/
२६१.निअम/ नियम
२६२.हेक्टेअर/ हेक्टेयर
२६३.पहिल अक्षर रहने ढ/ बीचमे रहने ढ़
२६४.आकारान्तमे बिकारीक प्रयोग उचित नै/ अपोस्ट्रोफीक प्रयोग फान्टक तकनीकी न्यूनताक परिचायक ओकर बदला अवग्रह (बिकारी) क प्रयोग उचित
२६५.केर (पद्यमे ग्राह्य) / -क/ कऽ/ के
२६६.छैन्हि- छन्हि
२६७.लगैए/ लगैये
२६८.होएत/ हएत
२६९.जाएत/ जएत/
२७०.आएत/ अएत/ आओत
२७१.खाएत/ खएत/ खैत
२७२.पिअएबाक/ पिएबाक/पियेबाक
२७३.शुरु/ शुरुह
२७४.शुरुहे/ शुरुए
२७५.अएताह/अओताह/ एताह/ औताह
२७६.जाहि/ जाइ/ जइ/ जै/
२७७.जाइत/ जैतए/ जइतए
२७८.आएल/ अएल
२७९.कैक/ कएक
२८०.आयल/ अएल/ आएल
२८१. जाए/ जअए/ जए (लालति जाए लगलीह।)
२८२. नुकएल/ नुकाएल
२८३. कठुआएल/ कठुअएल
२८४. ताहि/ तै/ तइ
२८५. गायब/ गाएब/ गएब
२८६. सकै/ सकए/ सकय
२८७.सेरा/सरा/ सराए (भात सरा गेल)
२८८.कहैत रही/देखैत रही/ कहैत छलौं/ कहै छलौं- अहिना चलैत/ पढ़ैत (पढ़ै-पढ़ैत अर्थ कखनो काल परिवर्तित) - आर बुझै/ बुझैत (बुझै/ बुझै छी, मुदा बुझैत-बुझैत)/ सकैत/ सकै। करैत/ करै। दै/ दैत। छैक/ छै। बचलै/ बचलैक। रखबा/ रखबाक । बिनु/ बिन। रातिक/ रातुक बुझै आ बुझैत केर अपन-अपन जगहपर प्रयोग समीचीन अछि। बुझैत-बुझैत आब बुझलिऐ। हमहूँ बुझै छी।
२८९. दुआरे/ द्वारे
२९०.भेटि/ भेट/ भेँट
२९१. खन/ खीन/ खुना (भोर खन/ भोर खीन)
२९२.तक/ धरि
२९३.गऽ/ गै (meaning different-जनबै गऽ)
२९४.सऽ/ सँ (मुदा दऽ, लऽ)
२९५.त्त्व,(तीन अक्षरक मेल बदला पुनरुक्तिक एक आ एकटा दोसरक उपयोग) आदिक बदला त्व आदि। महत्त्व/ महत्व/ कर्ता/ कर्त्ता आदिमे त्त संयुक्तक कोनो आवश्यकता मैथिलीमे नै अछि। वक्तव्य
२९६.बेसी/ बेशी
२९७.बाला/वाला बला/ वला (रहैबला)
२९८.वाली/ (बदलैवाली)
२९९.वार्त्ता/ वार्ता
३००. अन्तर्राष्ट्रिय/ अन्तर्राष्ट्रीय
३०१. लेमए/ लेबए
३०२.लमछुरका, नमछुरका
३०२.लागै/ लगै (भेटैत/ भेटै)
३०३.लागल/ लगल
३०४.हबा/ हवा
३०५.राखलक/ रखलक
३०६.आ (come)/ आ (and)
३०७. पश्चाताप/ पश्चात्ताप
३०८. ऽ केर व्यवहार शब्दक अन्तमे मात्र, यथासंभव बीचमे नै।
३०९.कहैत/ कहै
३१०. रहए (छल)/ रहै (छलै) (meaning different)
३११.तागति/ ताकति
३१२.खराप/ खराब
३१३.बोइन/ बोनि/ बोइनि
३१४.जाठि/ जाइठ
३१५.कागज/ कागच/ कागत
३१६.गिरै (meaning different- swallow)/ गिरए (खसए)
३१७.राष्ट्रिय/ राष्ट्रीय


text:
सहरसा। पूर्णिया क बाद आब सहरसा स सेहो विमान सेवा शुरू होएत। सहरसा एयरपोर्ट क निरीक्षण केलाक बाद बेंगलुरू क कंपनी स्प्रीट एयर एंड डीटीडीएस टूर एंड ट्रेवल्स प्लानर क प्रतिनिधि कहला अछि जे एहि ठाम स विमान सेवा शुरू करबाक कंपनी फैसला लेलक अछि, मुदा ओ इ जरूर कहला जे इ सेवा अगिला साल तक शुरू होएत।
उत्तर बिहार मे परती बनल एयरपोर्ट क रनवे क संबंध मे इ’समाद तीन साल स लगातार लिख रहल अछि आ एहि आधारभूत संरचनाक आम आदमी लेल उपयोग करबाक मांग उठबैत रहल अछि। इ’समाद क एहि पहल क बाद किछु ठामक प्रशासन आ जनप्रतिनिधि सक्रिय भेलाह जेकर परिणाम धीरे धीरे सामने आबि रहल अछि। पूर्णिया क बाद भागलपुर आ सहरसा क प्रशासन आ जनप्रतिनिधि सबस बेसी सक्रिय भेला आ जखन एयरपोर्ट क निरीक्षण लेल प्रतिनिधि सहरसा पहुंचलथि त स्थानीय विधायक डॉ आलोक रंजन आ जिला प्रशासन क प्रतिनिधि हुनक संग छलथि आ सहयोग क आश्वासन दैत रहलाह। कंपनी क जमशेदपुर एयरपोर्ट मैनेजर सचिन प्रसाद आ संदीप सिन्हा एहि संबंध मे कहला जे बिहार मे कईटा रनवे पर बिना कोनो मरम्मत कए छोटे विमान उतारल जा सकैत अछि। छोट विमान क उड़ान लेल एयरपोर्ट क जे मानक क्षमता होइत अछि ओ सहरसा मे उपलब्ध अछि। मुदा विमान क लैंड क सुरक्षा क दृष्टि स एयरपोर्ट कए क्लीन करबा लेल पौने इंच क मेटेरीयल हॉट मिक्स स लेयर भ जाए त विमान कए लैंड करबा मे बेसी सुविधा होएत।
ओ संगहि जिला प्रशासन आ विधायक स एयरपोर्ट क सेफ्टी लेल एंबुलेंस आ फायरबिग्रेड क सुविधा क आवश्यकता जतेलथि अछि संगहि यात्री लेल एकटा छोट सन पैसेंजर लॉन क सेहो मांग केलथि अछि।
विधायक श्री रंजन कंपनी क प्रतिनिधि कए आश्वस्त करैत 990 मीटर लंबा रनवे कए क्लीन करबा लेल आ सेफ्टी व्यवस्था क संग पैसेंजर लॉन उपलब्ध करबाक आश्वासन देलथि अछि आ आशा केलथि अछि जे बहुत जल्द एहि ठाम इ सब तैयार भ जाएत। ओ कहला जे सहरसा स छोट सरकारी विमान सेवा शुरू करेबा लेल सेहो ओ प्रयासरत छथि। एहि संबंध मे ओ सरकार कए पत्र लिखलथि अछि।
श्री प्रसाद कहला जे जल्द पूर्णिया स पैघ विमान सेवा शुरू होएत। ओ कहला जे कंपनी सहरसा कए सिटी टाउन कोलकाता, पटना स जोड़बा लेल तैयार अछि आ इ सेवा शुरू करबा लेल केना की करबाक अछि ताहि लेल विशेष तौर पर एयरपोर्ट क निरीक्षण लेल ओ सहरसा आयल छथि। श्री प्रसाद कहला जे सेवा शुरू भेला पर 20 मिनट मे सहरसा स पटना आ पौने दू घंटा मे कोलकाता क दूरी तय क लेल जाएत।
ओ कहला जे पूर्णिया स रिस्पॉन्स कए देखैत टाटा आ दिल्ली लेल सेहो विमान सेवा निकट भविष्य मे शुरू कैल जा सकैत अछि। निरीक्षण क मौका पर ओएसडी सच्चिदानंद चौधरी, जिला योजना पदाधिकारी संजय कुमार गंगवाल सहित अन्य मौजूद छलाह।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
सहरसा एयरपोर्ट क भेल निरीक्षण, शीघ्र शुरू होएत सेवा
सहरसा। पूर्णिया क बाद आब सहरसा स सेहो विमान सेवा शुरू होएत। सहरसा एयरपोर्ट क निरीक्षण केलाक बाद बेंगलुरू क कंपनी स्प्रीट एयर एंड डीटीडीएस टूर एंड ट्रेवल्स प्लानर क प्रतिनिधि कहला अछि जे एहि ठाम स विमान सेवा शुरू करबाक कंपनी फैसला लेलक अछि, मुदा ओ इ जरूर कहला जे इ सेवा अगिला साल तक शुरू होएत।


text:
अशोक कुमार सहनी, अपन मिथिला, भादौ १८, : शिक्षा मन्त्रालय देशभरके सामुदायिक आ निजी (संस्थागत) स्कूलमध्ये उत्कृष्ट २० स्कूल के पुरस्कृत केल जेत। बीतल तीन वर्षके परीक्षामें प्राप्त नतिजा विश्लेषण, परीक्षामें सहभागी विद्यार्थीके संख्या आ तहीँ अनुसार पढ़यल गेल विषयके आधार मानि स्कूल छनोट केल गेल मन्त्रालय जानकारी देने अछि।
देशके करिब ३० हजार सामुदायिक आ करिब ७ हजार निजी स्कूलमध्ये २० चुनल गेल अछि। मन्त्रालयके अनुसार सामुदायिकतरफ ११ आ निजीतरफ ९ गो स्कूल छनोट केल गेल अछि। कलश ११ आ १२ के उत्कृष्ट नतिजाके आधारमें सामुदायिकतरफ़ त्रिपुरेश्वरस्थित विश्व निकेतन मावि आ निजीतरफ़ बागबजारस्थित काठमाडौं मोडेल मावि छनोट भेल अछि। विश्व निकेतनके प्राचार्य हेरम्बराज कँडेल कहलक, ‘स्कूल केने मिहिनेतअनुसार प्रतिफल पाबल्क खुसी भेली । एहि के श्रेय सम्पूर्ण मिहिनेती आ इमानदार सहकर्मी, व्यवस्थापन समिति, अभिभावक आ शुभचिन्तकसभक दैके लेल चाहै छी हेरम्बराज कँडेल जी के कथन छेल,।’
कलश १० पुरस्कारके लेल राष्ट्रिय स्तरमें सामुदायिकतरफ़ बुटवलके कालिका मावि आ निजीतरफ़ विराटनगरके बालकल्याण विद्यामन्दिर छनोट भेल अछि। दुनु स्कूल के सिल्ड, प्रमाणपत्र आ नगद २ लाख रुपैयाँ देल जेत।
प्रदेश स्तरमें उत्कृष्ट प्रदर्शन केने सामुदायिकतरफ़ १ नंबर प्रदेशमें ओखलढुंगाके वरुणेश्वर मावि, २ नंबर प्रदेशमे रौतहटके ओम मावि ३ नंबर प्रदेशमें चितवनके नारायणी मोडेल मावि ४ नंबर प्रदेशमे कास्कीके बालमन्दिर मावि, ५ नंबर प्रदेशमे बुटवलके कान्ति मावि, ६ नंबर प्रदेशमे कालिकोटके मस्टो सरस्वती मावि आ ७ नंबर प्रदेशमे डोटीके सीताराम मावि रहल अछि। दुर्गममें सामुदायिकतरफ़ हुम्लाके महाबुद्ध मावि छनोट भेल अछि। पुरस्कार राशि १ लाख रुपैयाँ अछि।
एहि बेरी निजीतरफ़ प्रदेश स्तरमें पुरस्कारके छनोट भेल १ नंबर प्रदेशमे विराटनगरके एभरेस्ट बोर्डिङ स्कुल, २ नंबर प्रदेशमे रौतहटके मुनलाइट एकेडेमी, ३ नंबर प्रदेशमे ललितपुरके जेम्स एकेडेमी ४ नंबर प्रदेशमे पर्वतके नमुना मावि , ५ नंबर प्रदेशमे गोरखाके युनाइटेड पब्लिक स्कुल, ६ नंबर प्रदेशमे सुर्खेतके छिन्छु इङलिस बोर्डिङ स्कुल आ ७ नंबर प्रदेशमे कञ्चनपुरके इन्टरनेसनल पब्लिक स्कुल अछि। प्रदेश स्तरमें छनोट भेल स्कूल सभके सिल्ड, प्रमाणपत्र आ नगद १ लाख रुपैयाँ देल जेत।
कक्षा ९ से प्राविधिक शिक्षा अध्यापन कराहल स्कूलमध्ये में सेहो बुटवलके कालिका मावि ये छनोटमें परल अछि। ई स्कूल सामुदायिकतरफ़ सेहो पल राष्ट्रिय पुरस्कारके लेल छनोटमें परल अछि। पुरस्कार भदौ २३ गते राष्ट्रिय शिक्षा दिवस तथा अन्तर्राष्ट्रिय साक्षरता दिवसके अवसरमें देल जेत मन्त्रालयके सहसचिव हरिप्रसाद लम्साल बतौलक।


text:
काज करि रहल अछि. हिटलर बनल जा रहल अछि.
दरभंगा एसडीओ केर गुंडागर्दी... पत्रकार के संग करलक दुर्व्यवहार
नीतीश कुमार के सुशासन के माटि मे मिलाबय पर तूलल अछि दरभंगा के किछ अधिकारी. मुख्यमंत्री नीतीश कुमार अपन अफसर सभ के खुला छूट देने छथिन्ह जकर ओ गलत इस्तेमाल करि रहल छथिन्ह. नीतीश राज मे अफसर सभ अपना के सेहो राज्य के मुख्यमंत्री सं कम नहि समझय छथिन्ह.
राज्य मे अधिकारी सभ के दादागिरी के कइटा मामला सामने आएल अछि. मुदा दरभंगा वाला मामला त एकदम सं लोकतंत्र के चारिम खंभा के हिला देबय वाला अछि. अधिकारी तानाशाह जकां
काज करि रहल अछि. हिटलर बनल जा रहल अछि.
काज करि रहल अछि. हिटलर बनल जा रहल अछि.
मामला अछि गणतंत्र दिवस केर दिन के. 26 जनवरी के दरभंगा के लहेरियासराय मे मुख्य समारोह होएत अछि. ई मुख्य समारोह छल नेहरु स्टेडियम ( पोलो मैदान ) मे. समारोह... कार्यक्रम के कवर करय लेल जिला के छोट-पैघ सभ पत्रकार आएल छलखिन्ह.
मुदा दरभंगा के एसडीओ संजय कुमार सिंह के तरफ सं पत्रकार के बैसय के व्यवस्था एकदम कात मे करल गेल छल जतय सं झंडा फहराबय के दृश्य नीक सं नहि देख रहल छल. पत्रकार सभ फोटो लेबय... रिपोर्टिंग के लेल आगां आबि गेलखिन्ह.
एहि सं तमसाएल एसडीओ साहेब सभ पत्रकार के बाहर जाए के फरमान सुना देलखिन्ह. जिला के बुजुर्ग पत्रकार विनोद कुमार जी एकर विरोध कएलखिन्ह त संजय कुमार सिंह हुनका तत्काल बाहर के रास्ता देखा देलखिन्ह.
एसडीओ के बाहर जाए के कहय के टोन एहन छल जेना ओ कोनो पत्रकार सं नहि बल्कि कोनो अपराधी के आदेश सुना रहल होथिन्ह. एहन गंवार अफसर के नीतीश जी केना बर्दाश्त करय छथिन्ह जकरा कनिओ बाजय-भुकय के सलीका तक नहि अछि.
एहि पर सभ पत्रकार विरोध मे ठाड़ भ गेलखिन्ह. मुदा झंडा के सम्मान करैत झंडा फरहाबय तक कात मे ठाड़ भ गेलाह. झंडा फहरएला के बाद सभ पत्रकार समारोह के बॉयकॉट करैत बाहर भ गेलाह.
पत्रकार सभ एहि बारे मे डीएम सं सेहो शिकायत करलखिन्ह मुदा एसडीओ के एतेक दबंगई अछि जे डीएम एहि मामला के बस चुपचाप सुनि के रहि गेलाह. किछ करलाह नहि. कोनो आश्वासन नहि देलखिन्ह. ओना डीएम साहेब सेहो अपनो किछ कम नहि छथि.
एकरा बाद दरभंगा के सभ पत्रकार सरकारी कार्यक्रम के बहिष्कार करय के फैसला करलखिन्ह. आओर अगिला दिन 27 जनवरी के काला दिवस मनाबय आओर विरोध मार्च निकालय के निर्णय कएल गेल.
27 जनवरी के जिला के सभ पत्रकार दरभंगा मे जमा भेलखिन्ह. सभ पत्रकार काला पट्टी लगा कs कर्पूरी चौक सं समाहरणालय तक विरोध मार्च निकलालखिन्ह. एहि मे शहर के आम लोक के सेहो साथ मिललन्हि.
आम लोक के सेहो कहनाय छलन्हि जे हम सभ एहि एसडीओ सं तंग आबि गेल छी. ई अपना सामने ककरो किछ समझबे नहि करय छथिन्ह. लोक सभ सेहो अपन गुस्सा के इजहार करैत मार्च मे शामिल भेलखिन्ह.
विरोध मार्च केर बाद राज्यपाल... मुख्यमंत्री के नाम सं ज्ञापन सौंपल गेल. एकरा संग डीएम... एसएसपी... गृह सचिव सं सेहो शिकायत कएल गेल. हिनकर सभक मांग छलन्हि जे एसडीओ के तत्काल हटाएल जाए आओर कार्रवाई कएल जाए.
एहिठाम इहो फैसला कएल गेल जे जखन धरि एसडीओ के खिलाफ कोई कार्रवाई नहि कएल जाएत संजय कुमार सिंह आओर तालिबानी प्रशासन के खिलाफ आंदोलन जारी राखल जाएत. प्रशासन के खबर के बॉयकॉट कएल जाएत.
काला दिवस के विरोध मार्च के नेतृत्व करलखिन्ह सहारा समय के दरभंगा रिपोर्टर अजय मोहन प्रसाद जी. मार्च मे शामिल होए वाला दोसर पत्रकार मे आजतक के प्रह्लाद कुमार गुप्ता किलूजी... हिंदुस्तान के मदन चौधरी जी... स्टार न्यूज़ के सुभाष शर्मा जी... ईटीवी न्यूज़ के विजय कुमार श्रीवास्तव जी... मौर्या टीवी के रितेश कुमार सिन्हा जी... इंडिया न्यूज़ के शशि मोहन भारद्वाज जी... आर्यन टीवी के चंद्रकांत यादव जी... महुआ न्यूज़ के वरुण कुमार सिंह जी... देश लाइव के अमित कुमार जी... राष्ट्रीय सहारा के नवीन चौधरी जी... विनय कुमार जी... प्रातः कमाल के देवेन्द्र ठाकुर जी...आओर पंजाब केसरी के मुकेश कुमार श्रीवास्तव जी शामिल छथिन्ह.
ई मामला आब दरभंगा सं दिल्ली पहुंचि गेल अछि. दिल्ली के पत्रकार सभ सेहो एसडीओ के एहि करतूत सं आहत छथिन्ह. ओ सभ एहि पर विरोध जता रहल छथिन्ह. जल्दीए दिल्ली मे सेहो विरोध सभा कएल जाएत.
बिहार के मुख्यमंत्री नीतीश जीके सेहो नहि भूलबाक चाही जे आई जे ओ दोसर बेर कुर्सी पर बैसला ओहि मे सभ सं पैघ योगदान पत्रकार के अछि. पत्रकार सभ के हुनका पक्ष मे चलाएल गेल अभियान के कारण ओ फेर सं जीतलाह.
अगर एहने रहत ... अफसर... अधिकारी अंग्रेज जकां बर्ताव करत त फेर हिनको हाल लालू जी जकां भ जाए त एहि मे कोनो अचरज नहि. नीतीश जी अखनो देर नहि भेल अछि. एहन अधिकारी के सबक सीखाउ. नहि त लोक अहां के सीखा देत.
हमर ईमेल:-hellomithilaa@gmail.com
Subscribe to: Post Comments (Atom)


text:
पटना । मुख्यमंत्री नीतीश कुमार राज्य मे पहिल छह लेन क पुलक शिलान्यास केलथि अछि, मुदा राज्य मे छह लेन क नेशनल हाइवे एखनो सपना अछि। बिहार मे एनएच क्षेत्र आ वाहनक मुकाबले काफी कम अछि। अगर राज्य मे किछु सडक कए इ दर्जा देल गेल अछि त ओहि मे बेसीतर सिंगल लेन नेशनल हाइवे अछि। आंकडा पर गौर करि त पूरा देश मे सबस बेसी सिंगल लेन नेशनल हाइवे बिहार क हिस्सा मे अछि। दोसर राज्य मे जतए केंद्र सरकार चारि आ छह लेन वाला नेशनल हाइवे क निर्माण क चुकल अछि ओतहि बिहार एखनो 839 किलोमीटर सिंगल लेन एनएच हैं। केंद्र क उपेक्षा क परिणाम अछि जे देश कए जीटी रोड देनिहार बिहार सिंगल लेन नेशनल हाइवे क मामला मे देश क नंबर-वन राज्य अछि। बिहार सरकार राज्यक 2690 किलोमीटर स्टेट हाइवे आ जिला सड़क कए एनएच मे बदलबाक सिफारिश क चुकल अछि, मुदा केंद्र सात साल मे महज 515 किलोमीटर स्टेट हाइवे आ वृहद जिला सड़क कए नेशनल हाइवे मे बदलबाक स्वीकृति देलक अछि। आंकडा इ सेहो बता रहल अछि जे सिंगल लेन नेशनल हाइवे मिथिला मे सर्वाधिक अछि। सिंगल लेन नेशनल हाइवे पर रोजना 52 स 59 हजार वाहन चलैत अछि। सिंगल लेन हेबाक कारण एहि सड़क पर भारी जाम लगैत अछि।
सिंगल लेन एनएच कए दू आर चारि-लेन मे बदलबाक प्रस्ताव केंद्रीय राजमार्ग मंत्रालय मे धूल फांकि रहल अछि। सिंगल लेन एनएच अगर दू या चारि-लेन मे बदलि जाए त आइ बिहार कम स कम सडक क मामला मे देश मे सबस पाछु नहि ढार भेटत। ओना कहबा लेल केंद्र सरकार बिहार क नौटा जिला क लोक कए नेशनल हाइवे पर चलबाक सपना अगिला द साल मे पूरा क देत, मुदा एहि नौ जिला क लोक कए एनएच पर चलबा लेल जेब सेहो ढील करै पडत। किया त केंद्र सरकार बिहार मे नव निर्मित नेशनल हाइवे पर वाहन चलेबा लेल टॉल टैक्स लेत। नौ जिला मे नेशनल हाइवे क निर्माण बीओटी सिस्टम स भ रहल अछि। एहि तरहक सिस्टम क तहत बनल सड़क पर चलबा लेल टॉल टैक्स क प्रावधान होइत अछि। एहन प्रावधान सबटा नव निर्मित नेशनल हाइवे पर लागू नहि होइत अछि। कारण अछि जे बिहार क 1015 किलो मीटर नेशनल हाइवे क निर्माण फेज-3 क तहत कराउल जा रहल अछि। एहि नेशनल हाइवे क निर्माण स हाजीपुर-मुजफ्फरपुर-छपरा, बक्सर-पटना, बक्सर- बख्तियारपुर, मोकामा – मुंगेर- खगड़िया क सफर आसान भ जाएत। इ सडक 2014 तक पूरा करबाक लक्ष्य अछि।
राज्य सरकारक आरोप रहल अछि जे नेशनल हाइवे क मामले मे असहयोग बिहार क तेज विकास क राह मे रोड़ा बनि गेल अछि। केंद्र अगर बिहार क अनदेखी नहि करए, त बिहार नेशनल हाइवे क मामला मे सेहो विकसित राज्यक बराबरी क सकैत अछि। पथ निर्माण विभागक एकटा अधिकारीक कहब अछि जे केंद्र उपेक्षा क एहि स पैघ उदाहरण की भ सकैत अछि जे नौ जिला मे नेशनल हाइवे क निर्माण क योजना 2006 मे बनल छल, मुदा केंद्र क उदासीनता क कारण एकर निर्माण रुकल रहल। तमाम प्रक्रिया पूरा भेलाक बाद 2010-11 स नौटा नेशनल हाइवे क निर्माण शुरू भ सकल अछि।
नेशनल हाइवे क रखरखाव मामला मे सेहो केंद्र बिहार संग दोहरा मापदंड रखैत रहल अछि। एनएच क मरम्मत क जिम्मा राज्य सरकार क होइत अछि। एकरा लेल केंद्र राशि दैत अछि। मुदा बिहार कए राशि देबा मे सेहो केंद्र आनाकानी करैत रहल अछि। केंद्र क उदारता त बिहार लेल कहियो नहि देखायल। पिछला छह साल मे देखी त पथ निर्माण विभाग केंद्र स 438 नेशनल हाइवे क मरम्मत लेल 3337. 05 करोड़ मांगलक। केंद्र महज 180 एनएच क मरम्मत लेल 1082. 79 करोड़ टका देलक अछि। एहन मे बिहार सरकार 969. 75 करोड़ अपन मद स खर्च केलक। इ राशि केंद्र सरकार कहिया देत पता नहि। एहन मे अगर आइ बिहार मे सडकक स्थिति चलबा योग्य अछि त बुझल जा सकैत अछि जे एहि लेल केकर प्रयास अछि। जाहि टका स राज्य सरकार राज्य मे आन विकासक काज क सकैत छल ओ टका सडकक मरम्मत मे खर्च भ रहल अछि। कुल मिला कए घाटा राज्यक जनता कए भ रहल अछि, विकास बिहार क ठहरि रहल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
नोबेल साहित्य पुरस्कार
नोबेल साहित्य पुरस्कार (आकृति:Lang-sv) वार्षिक रुपमे साहित्यमे उल्लेखनीय योगदान करनिहार साहित्यकारसभके स्वीडीश एकेडमीद्वारा प्रदान कएल जाइत अछि । ई ५ नोबेल पुरस्कार साहित्य, रसायन विज्ञान, शान्ति आ क्रिया विज्ञान तथा चिकित्सामे सँ एक छी जकरा सन् १८९५ मे अल्फ्रेड नोबेलक इच्छा अनुसार स्थापना कएल गेल छल ।[१][२] ई पुरस्कार नोबेल फाउण्डेशनद्वारा प्रशासित आ एकेडमीद्वारा निर्वाचित पाँच सदस्य होइत अछि जे भौतिकशास्त्रक लेल नोबेल समितिके प्रस्तावमे शाही विज्ञान स्वीडीश एकेडमीद्वारा सम्मानित कएल जाइत अछि । ई पुरस्कार प्रत्येक वर्ष दिसम्बर १० मे नोबेलक मृत्युक वार्षिकोत्सवमे एक वार्षिक समारोहमे स्टकहोममे प्रस्तुत कएल जाइत अछि ।
विषय सूचीसभ
पृष्ठभूमि[सम्पादन करी]
पुरस्कार[सम्पादन करी]
नोबेल साहित्य पुरस्कार विजेताके स्वर्ण पदक, एकटा वृत्तान्त देमएवाला डिप्लोमा आ मुद्रा सहितक राशि पाबैत अछि ।[३] सम्मानित मुद्राक राशि नोबेल फाउण्डेशनक वार्षिक आय उपर निर्भर करैत अछि ।[४] यदि एकेटा पुरस्कार एक सँ बेसी विजेतासभके सम्मानित करल जाइवाला अवस्थामे पैसाके ओहि अनुसार विभाजन करि पुरस्कार पाबैवाला सबके समानरूपमे देल जाइत अछि ।[५]
नोबेल पुरस्कार मेडल[सम्पादन करी]
पुरस्कार राशी[सम्पादन करी]
विजेतासभ[सम्पादन करी]
सन्दर्भ सामग्रीसभ[सम्पादन करी]
- ↑ "History – Historic Figures: Alfred Nobel (1833–1896)", बिबिसी, अभिगमन तिथि २०१०-०१-१५।
- ↑ "Guide to Nobel Prize", ब्रिट्यानिका, अभिगमन तिथि २०१३-०६-१०।
- ↑ Tom Rivers, "2009 Nobel Laureates Receive Their Honors | Europe| English", .voanews.com, अभिगमन तिथि २०१०-०१-१५।
- ↑ "The Nobel Prize Amounts", Nobelprize.org, अभिगमन तिथि २०१०-०१-१५।
- ↑ "Nobel Prize – Prizes" (2007), in Encyclopædia Britannica, accessed 15 January 2009, from Encyclopædia Britannica Online


text:
फोनक आसरा... Phonek Aasra
एकटा छोट फोन कतेक बड़का काज कs सकैत अछि. अगर ई जानय के अछि त अहां हुनका सं पूछिऔ जिनकर जान एहि फोन के बदौलत बाचल अछि. छोट मोबाइल केर माध्यम सं लाखों लोग सुरक्षित स्थान पर पहुंचय मे कामयाब रहला अछि. कुसहा मे कोसी केर बांध टूटला केर बाद लोक के भागय के मौका नहिं मिलल. ओ सभ बाढ़िक पानि मे फंसल रहि गेलाह. गामक गाम दहा गेल... घर दलान सभ बहि गेल. केहुना ऊंच स्थान... गाछ... बिरिछ... मचान पर शरण लेने रहलाह. एहन हाल मे ककरा शोर करबय... के आएत... सभतर त पानिए-पानि दिखाएत अछि. सड़क... रेल... नाव सभ बहि गेल. के आएत बचाबय लेल. एहन हाल मे... विपत्ति के एहन काल मे सभस बड़का संगी... साथी... जीवनरक्षक जे कहिऔ साबित भेल छोट- छोट मोबाइल फोन. लोक सभ एहि मोबाइल सं फोन क अपन रिश्तेदार... पुलिस... प्रशासन... मुखिया... एमएलए... एमपी अगल-बगल के गामघर वाला के बतएलाह जे कोन ठाम फंसल छी... कतेक लोक फंसल छी. जल्दी बचाउ नहिं त नहिं बाचब. मोबाइल पर खबर पाबितहि लोक सभ हिनका सभ के बचाबय लेल जुटय लगलाह. एहन भेल जे बिहार सं बाहर रहय वाला अपन- अपन नाता-रिश्तेदार के फोन कएलथिन्ह जे कोन संकट मे फंसल छी. ऊ लोक पेपर... अखबार... टीवी केर माध्यम सं ई खबर प्रसारित कएलथिन्ह जे एतेक लोक फलां-फलां ठाम फंसल छथिन्ह. एकर बाद हुनका सभ के बचाबय लेल मदद भेजल गेल.
मुदा बिजली नहिं रहला सं बेसि दिन तक बात नहिं भ सकलन्हि. ताहि ल क लोक सभ हिनकर खबर के ल क परेशान सेहो भs सेहो गेलखिन्ह. हुनका बचाबय मे देर सेहो भेल... जिनका पास सोलर वाला सुविधा छलन्हि ओ त केहुना चार्ज क काम चलएलाह. जे होए कहि सकय छी जे मोबाइल फोन के कारण सेहो बड़ लोक के जान बाचल. एहि के लेल बीएसएनएल ... रिलायंस... एयरटेल सेहो धन्यवाद के पात्र छनि जे 555 रुपया... 777 रुपया... 999 रुपया मे...आ एहु सं कम के प्लान मे मोबाइल शुरू कराबय लगलाह जाहि सं घर घर मे मोबाइल आबि गेल. मधुबनी के सांसद आओर केंद्रीय मंत्री शकील अहमद जी के सेहो धन्यवाद देबाक चाही जिनकर आईटी मंत्री रहैत एहि इलाका ... मिथिला मे टेलीफोनक बड़ काज भेल.
Subscribe to: Post Comments (Atom)


text:
आय गुरुवार दिन एहि कार्यक्रम केर आयोजन राजधानी के एसकेएम हॉल म' कायल गेल छल। कार्यक्रम केर उदघाटन राज्यपाल रामनाथ कोविंद केलाह, ओताही बीएचयू के वीसी गिरिश चन्द्र त्रिपाठी मुख्य अतिथि के रूप म' मौजूद छलाह। त्रिपाठी क' पटना विश्वविद्यालय दिस सँ मानद उपाधि सँ सम्मानित कायल गेलन्हि।
गिरिश चन्द्र त्रिपाठी बिहार केँ विश्विद्यालय सभक प्रसंसा करैत राज्य के प्राचीनतम इतिहास आर वर्तमान
राज्यपाल रामनाथ कोविंद कहला कि 41 म' 29 बेटी सभ क' गोल्ड मेडल मिलना साबित सावित करैत अछि कि राज्य केँ बेटि सभ शिक्षा के प्रति जागरूक भ' रहल छथि। एहि मौका पर मौके पर पटना विश्वविद्यालय वीसी वाईसी सिम्ह्राद्री , प्रो वीसी रंजीत वर्मा समेत बहुत रास शिक्षाविद मौजूद छलाह।


text:
खगड़िया। 12 दिसम्बर। खगड़िया जिलाक अलौली थाना क्षेत्र मे कैल्हि सोम दिन देर राति ग्रामीण सभ दू कथित चोरक पीट-पीट केँ हत्या क' देलनि। इस घटना मे एक आन चोर गंभीर रूप सँ घायल बताओल जे रहल अछि। पुलिस केर मुताबिक़, आरोप अछि कि अहुना गांव मे पांच लोग मोख्तार शर्मा के खेत मे लागल डीजल पंप सेट चोरी करैत छल, ओहि समय ग्रामीण सभ पांचो मे तीन चोर क' पकैड़ लेलनि, जखन की दू चोर भागबा मे सफल रहला। ऐहिक बाद ग्रामीण सभ पकड़ल गेल तीनों चोर के लाठी-डंडा सँ खूब पिटाई केलनि।
इस घटना मे बेसी चोट लागला पर दू चोरक घटनास्थले पर मौत भ' गेलनि, जखनकि एक आन चोर गंभीर रूप सँ घायल बताओल जे रहल अछि। सूचना भेटला पर पहुँचल पुलिस घायल क' इलाजक लेल स्थानीय अस्पताल मे भर्ती करौलनि अछि। अलौली के थाना प्रभारी राजीव प्रसाद लाल कहलनि कि मृतक सभक पहिचान अहुना गाम सँ सटल रैन गाम निवासी लालो ठाकुर (26) आओर उमेश यादव (24) केँ रूप मे भेल अछि। घायल लक्ष्मण यादव क' प्राथमिक स्वास्थ्य केंद्र, अलौली मे इलाजक लेल भर्ती कराओल गेल अछि। दुनू शव क' पोस्टमार्टम लेल खगड़िया सदर अस्पताल भेजल गेल अछि आ मृतक केर परिजन सभकेँ घटनाक जानकारी द' देल गेल अछि। फिलहालपुलिस मामला केँ जांच क' रहल अछि।


text:
समाज कल्याण फ़ीडक
- प्रधानमंत्री जीवन ज्योति बीमा योजना
- एहि मे प्रधानमंत्री जीवन ज्योति बीमा योजनाक जानकारी देल गेल अछि।
- प्रधानमंत्री मुद्रा बैंक योजना
- अइ मे प्रधानमंत्री मुद्रा बैंक योजना कें बारे मे बतैल गेल छै.
- प्रधानमंत्री उज्जवला योजना
- अई भाग मे बीपीएल परिवारक कें एलपीजी उपलब्ध करैवा कें लें उज्जवल योजना कें जानकरी दैल गेलक्ष्या.
- प्रधानमंत्री कौशल विकास योजनाक (पीएमकेवीवाई)
- अई भाग मे प्रधानमंत्री काढल किवास के बारे मे जानकारी देल जा रह अछि
- प्रधानमंत्री सुरक्षा बीमा योजना
- एहि भाग मे प्रधानमंत्री सुरक्षा बीमा योजनाक जानकारी देल गेल अछि।
- प्रधानमंत्रीक खनिज कल्याणक योजना
- अई भाग मे खनिज क्षेत्रक में शुरू कैल गेल खनिनज क्षेत्रक कल्याण योजना कें जानकारी देल गलई. छै.
- बेटी बचाउ बेटी पढाउ योजना
- अई भाग मे बेटी बचाउ बेटी पढाउ योजना क जानकारी देल गेल अछि.
- मेक इन इंडिया कार्यक्रम
- अइ भाग मे मेक इन इंडिया कार्यक्र म कें प्रमुख बिंदुअक कें प्रस्तुत कैल गेल छै.
- अटल पेंशन योजना
- एहि भाग मे अटल पेंशन योजना कें जानकारी देल गेल अछि।
- किशोरी शक्ति योजना
- अइ भाग मे सरकार दूवारा किशोरिक के विकास लेल चलैल जा रहल कार्यक्रम कें बारे मे जानकारी देल गेल अछि.
- राष्ट्रीय बाल अधिकार संरक्षण आयोग
- राष्ट्रीय बाल अधिकार संरक्षण आयोग ने बाल अधिकारक कें संरक्षण आ ओकर प्रभावी कार्यान्वयन कें लेल उपयाक सिफारिश केने छै.
- राष्ट्रीय रुर्बन मिशन (एनआरयूएम)
- राष्ट्रीय रुर्बन मिशन (एनआरयूएम) कें जानकारी ,मिशन कें उद्देश्य , कार्य योजनाक,रुर्बन,क्लस्टरक, परियोजनाकें वित्तपोषण आदि के बतैल गेल अछि.
- लिंग चयन प्रतिषेध अधिनियम , 1964
- लिंग चयन पर रोक लगावा कें लेल उबलब्ध कानून लिंग चयन प्रतिषेध कें जानकारी देल गेल छै.
- समाज कल्याण
- स्टार्ट-अप इंडिया
- अइ भाग मे स्टार्ट-अप इंडिया स जुड़ल जानकारी कें शामिल कैल गेल छै.
- अनुसूचित जाति आ अनुसूचित जनजाति (अत्याचार निवारण) संशोधन अधिनियम, 2015
- अइ भाग मे अनुसूचित जाति आ अनुसूचित जनजाति (अत्याचार निवारण) संशोधन अधिनियम, 2015 कें जानकारी देल गेल छै.
- दीनदयाल उपाध्याय ग्रामीण कौशल योजना
- अइ भाग मे कुशल कार्यबल बनावा कें लेल शुरू कैल गेलई ग्रामीण कौशल योजना कें प्रस्तुत कैल गेल छै.
- वन बंधु कल्याण योजना
- अस भाग मे आदिवासिक कें कल्यार कें लेल प्रारंभ कैल गेलई वन बंधु कल्याण योजना कें जानकारी देल गेल छै.
- सुकन्या समृद्धि योजना
- अई भाग मे सुकन्या समृद्धि योजना क जानकारी देल गेल अछि.


text:
अपन माय...माटि आओर मातृभाषा के सदिखन ध्यान राखु. हिनका नहि बिसरु.
अखिल भारतीय मिथिला संघक महासचिव विजय चंद्र झा जी मिथिला समस्या पर सेहो प्रकाश डाललखिन्ह आओर इलाका में विकासक गति तेज करय लेल लोक सभके आगां आबय केर आह्वान करलखिन्ह.
समारोहक एकटा खास बात ई रहल जे ओतेक भव्य कार्यक्रम भेल... कई दिन सं तैयारी भ रहल छल. मुदा लोक सं एक पाई चंदा नहि लेल गेल. सभ खर्च संस्था खुद उठौलक. एहि सभक श्रेय जाए छनि विजय जी के.
विजय जी ओतेक उम्र भेलाहsक बादहुं एतेक सक्रिय छथिन्ह जे कोनो युवा के मात देबय लेल काफी अछि. मिथिलाके हिनका सन लोकक जरूरत अछि.
विजय जी मिथिला...मैथिलीक लsक काफी सक्रिय रहय छथिन्ह आओर दिल्ली मे रहय वाला अपन मिथिलावासी के सुख-दुख मे सदैव संग रहय छथिन्ह. हिनका सं लोक के प्रेरणा लेबक चाही.
समारोह के सफल बनैबा मे संजीव कुमार मिश्र जी (सुपुत्र श्री जगन्नाथ मिश्र जी)... अखिलेश झा जी आओर रौशन झा जी सेहो काफी योगदान रहलन्हि.
रौशन जी काफी ऊर्जावान छथिन्ह. हिनका अहां एक तरहे हरफनमौला कहि सकय छी...एकदम सं ऑलराउंडर...ओहुना रौशन जी अमर उजाला अखबार में स्पोर्ट्स देखय छथिन्ह.
एहि समारोह के मुख्य अतिथि छलीह दिल्ली के मुख्यमंत्री श्रीमती शीला दीक्षित जी. हिनका संग समारोह में सांसद आओर मध्य प्रदेश बीजेपी अध्यक्ष डॉ प्रभात झा जी...सांसद महाबल मिश्र जी...पूर्व सांसद डॉ गौरीशंकर राजहंस जी आओर दिल्ली के विधायक एससीएल गुप्ता जी मौजूद छलाह. दरभंगा के सांसद कीर्ति आजाद जी के आईपीएल मामला पर अनशन पर बैसय के कारण हिनकर पत्नी पूनम आजाद सेहो आएल छलीह.
समारोह मे शुरुआती चर्चा...विचार-विमर्श के बाद मिथिलाक 19 लोक के मिथिला-मैथिलीक लेल हुनकर योगदान के लेल मिथिला विभूति सम्मान सं सम्मानित कएल गेलन्हि. मिथिला विभूति सम्मान मे सभ गोटे के ताम्रपत्र... शॉल आ पाग से सम्मानित कएल गेलन्हि.
एहि मे पत्रकारिता वाला खंड मे हेलो मिथिलाक लेल हितेंद्र गुप्ता...हमरा सेहो सम्मानित कएल गेल. एहि मे रंगमंच सं जुड़ल श्रीमति प्रेमलता मिश्र प्रेम... नाट्यकार महेन्द्र मलंगिया जी...नाटककार उत्पल झा जी... घ्रुपद गायक अभय नारायण मल्लिक जी... शतरंज खिलाड़ी श्रीराम झा जी...गोल्फ खिलाड़ी अशोक कुमार जी... चिकित्सक राज्यवर्धन आजाद जी... चिकित्सक अजय चौधरी जी... आम्रपाली ग्रुप के उद्यमी अनिल कुमार शर्मा जी...गायिका कुमुद झाजी...रवीन्द्रनाथ ठाकुर जी... गजेन्द्र नारायण सिंह जी... आ दिल्ली के पार्षद सुनील झा जी...रामदयाल महतो जी...श्रीमती तिलोत्तमा चौधरी जी...विमला देवी जी और कल्पना झा जी के सेहो सम्मानित कएल गेलन्हि. विदेहक गजेन्द्र ठाकुर जीक नाम सेहो छलन्हि मुदा ओ समारोह मे नहि आबि पएलाह.
मिथिला विभूति स्मृति पर्व समारोह के एकटा नीक बात इहो रहल जे आम्रपाली ग्रुप के सीएमडी अनिल कुमार शर्मा जी दिल्ली मे अपन खर्च पर मिथिला भवन बनाबय केर आश्वासन देलखिन्ह. एहि के लेल जमीन अखिल भारतीय मिथिला संघ के तरफ सं हुनका देल जएतन्हि. अखिल भारतीय मिथिला संघ के पास एहि लेल जमीन अछि.
एतबे नहि संगम विहार दिल्ली के विधायक एससीएल गुप्ताजी सेहो भरोस देलखिन्ह जे ओहि मिथिला भवन बनाबय मे हम शर्मा जीक पूरा मदद करबन्हि. ई बड़ पैघ गप अछि. दिल्ली मे अपन मिथिला भवन होएत.
एकर बाद स्मारिका के विमोचन सेहो भेल. एहि स्मारिका के दर्शक सभ गोटे के बीच बांटल गेल. स्मारिका मे मिथिला-मैथिली से जुड़ल नीक जानकारी देल गेल अछि.
समारोह के आखिर मे सांस्कृतिक कार्यक्रम भेल. रश्मि रानी...पवन कुमार... सुनील झा जी... अंशुमाला जी लोक के अपन झमकौआ गीत सं मंत्रमुग्ध कर देलखिन्ह. ओना मंच पर साउंडक किछ प्रॉब्लम के कारण बीच-बीच मे विघ्न सेहो आएल मुदा लोक कार्यक्रम के पूरा आनंद उठएलाह.
एहन कार्यक्रम दिल्ली मे जल्दी-जल्दी...बेर-बेर होबाक चाही. एहन कार्यक्रम के आयोजन पर हम सभ मैथिल भाई बहिन लोकनि मिलि पाबय छी. नहि तं लोक के फुरसत कहां.
एतेक नीक समारोह के लेल अखिल भारतीय मिथिला संघ के धन्यवाद.


text:
भारत मे सौर ऊर्जा
भूमिका
सौर ऊर्जा ओ ऊर्जा छै जे सीधा सूर्य सं प्राप्त कैल जायत छै. सौर ऊर्जा सं ही मौसम एवं जलवायु कें परिवर्तन करय छै. इ धरती पयर कईक प्रकार कें जीवन (पेड़-पौधाक आ जीव जंतु) कें सहारा छै.
ऐना तं सौर ऊर्जा कें कतेकों प्रकार सं प्रयोग कैल जायत छै. किन्तु सूूर्य कें ऊर्जा कें बिजली ऊर्जा मे बदलय कें सें हो मुख्य रूप सं सौर ऊर्जा कें रूप मे जानल जायत छै. सूर्य कें ऊर्जा कें दू प्रकार सं बिजली ऊर्जा मे बदलय जा सकय छै. पहिल प्रकाश-बिजली सेल कें सहायता सं आ दोसर कोनों तरल पदार्थ कें सूर्य कें उष्मा सं गर्म करय कें बाद अइ सं बिजली जनित्र चला कं.
भारत मे सौर ऊर्जा
भारत मे सौर ऊर्जा कें लेल कइक कार्यक्रमक कें संचालन भारत सरकार कें नवीन आ नवीकरणीय ऊर्जा मंत्रलय दूवारा कैल जायत छै. हैंडबुक ऑन सोलर रेडिएशन ओवर इंडिया कें अनुसार भारत कें अधिकांश भाग मे एक साल मे 250-300 धूप निकलय वाला दिनक सहित प्रतिदिन प्रति वर्गमीटर 4-7 किलोवाट घंटाक कों सौर विकिरण प्राप्त होय छै. राजस्थान आ गुजरात मे प्राप्त सौर विकिरण उड़ीसा मे प्राप्त विकिरण कें अपेक्षा बेसि छै. देश मे 30-35 मेगावाट/ प्रति वर्ग किलोमीटर छाया रहित खुला क्षेत्र हुअ कें बावजूद उपलब्ध क्षमता कें तुलना मे देश मे सौर ऊर्जा कें दोहन काफी कम छै (जे 31-5-2014 कें स्थिति कें अनुसार 267 मेगावाट छै.)
सौर ऊर्जा कें प्रयोग
सौर पैनेल दूवारा चालित कम्प्यूटर
सौर ऊर्जा जे रोशनी एवं उष्मा दूनू टा रूप मे प्राप्त होय छै कें उपयोग कइक प्रकार सं होय सकय छै. सौर उष्मा कें उपयोग अनाज कें सुखावय , जल उष्मन,खाना पकावा, प्रशीतलन , जल परिष्करण तथा बिजली ऊर्जा उत्पादन कें लेल कैल जा सकय छै. फोटो वोल्टायिक प्रणाली दूवारा सौर प्रकाश कें बिजली में रूपांतरित करय कं रोशनी प्राप्त कैल जा सकय छै. प्रशीतलन कें काज कैल जा सकय छै. दूरभाष , टेलीविजन , रेडियो आदि चलैल जा सकय छै. तथा पंखाक व जल पंप आदि भी चलैल जा सकय छै.
जल कें ऊष्मन
सौर ऊर्जा सं गरम जल कें प्राप्ति होय छै. सौर उष्मा पर आधारित प्रौद्ययोगिकी कें उपयोग घरेलू व्यापारिक व औद्ययोगिक इस्तेमाल कें लेल पाइन कें गरम करय कें लेल कैल जायत सकय छै. देश मे पिछलक दू दशक सं सौर जल उष्मक बनैल जा रैल अछि. लगभग 4,50,000 वर्गमीटर सं बेसि क्षेत्रफल कें सौर जल उष्माक संग्राहक संस्थापित कैल जा चूकल छै. जे रोजाना 220 लाख लीटर पाइन कें 60-70 डिग्री सेंटीग्रेड तसक गरम करय अछि. भारत सरकार कें अपारम्परिक ऊर्जा स्नेतक मंत्रलय इ ऊर्जा में उपयोग कें प्रोत्साहन ,जन-प्रचार आदि कार्यक्रम चला रहल छै.
जखन हम आ उष्मक सं पाइन गरम करय अछि तं अइ सं उच्च आवशयकता वाला समय मे बिजली कें बचत होयत छै. 100 लीटर क्षमता कें 1000 घरेलू सौर जल उष्मक सं एक मेगावाट बिजली कें बचत होय छै. साथ ही 100 लीटर कें क्षमता कें एक सौर उष्मक सं कार्बन डाइऑक्साइड कें उत्सर्जन मे प्रति वर्ष 1.5 टन कें कमी हेतय. इ संयंत्रक कें जीवन -काल लगभग 15-20 साल कें छै.
सौर -पाचक (सोलर कुकर )
सौर उष्मा दूवारा खाना पकावा सं विभिन्न प्रकार कें परंपरागत कें ईंधनक की बचत होयत छै. बाक्स पाचक , वाष्प-पाचक व उष्मा भंडारक प्रकार कें एवं भोजन पाचक ,सामुदायिक पाचक आदि कें सौर-पाचक विकसित कैल जा चुकल अछि. ऐना सें हों बाक्स पाचक विकसित कैल गेल अछि जे बरसात या धूंध कें समय मे बिजली सं खाना पकांवा कें लेल प्रयोग कैल जा सकय अछि. अबतक लगभग 4,60,000 सौर -पाचक बिक्री कैल जा चूकल छै.
सौर हवा उष्मन
सूरज की गर्मी कें प्रयोग दूवारा कटाई कें पश्चात कृषि उत्पादक व अन्य पदार्थ कें सुखावें कें लेल उपकरण विकसित कैल गेल अछि. अइ पद्धतिक कें प्रयोग कें दूवारा खुला मे अनाजक व अन्य उत्पादकक कें सुखावा कें समय हुअ वाला नुकसान कम कैल जा सकय अछि. चाय, पत्तिक, लकड़ी, मसाले आदि कें सुखावें मे हिन कर व्यापक प्रयोग कैल जा रहल छै.
सौर स्थापत्य
कोनों आवासीय व व्यापारिक भवन कें लेल स आवयक छै की ओइ में निवास करय वाला व्यक्तिक कें लेल ओ सुखकर होय. सौर स्थापत्य वस्तुत: जलवायु कें संग सामन्जस्य राकय वाला स्थापत्य छै. भवन कें अंतर्गत बहुत सं अभिनव विशिष्टताआक कें समाहित करय जाड़ा व गर्मी दूनू ऋतुअक मे जलवायु कें प्रभाव कें कम कैल जा सकय छै. अस कें चलते परंपरागत ऊर्जा (बिजली व ईंधन) कें बचत कैल जा सकय छै.
आदित्य सौर कार्यशालाक
भारत सरकार कें अपारम्परिक ऊर्जा स्नेत मंत्रलय कें सहयोग सं देश कें कईक भागक मे आदित्य सौर कार्यशालाक स्थापित कैल जा रहल अछि. नवीकरणीय ऊर्जा उपकरणक कें ब्रिकी, रखरखाव ,मरम्मत एवं तत्संबंधी सूचना कें प्रचार-प्रसार एकर मुख्य हेतय. सरकार अइ कें लेल एकमुश्त धन आ दू साल तइक किछू आवर्ती राशि उपलब्ध करवय छै. इ अपेक्षा राखल गेल छै की इ कार्यशालाक ग्राहक सुहद रूप सं कार्य करतय एवं अपन लेल धन स्वयं जुटैतेय.
सौर फोटो वोल्टायिक
सौर फोटो वोल्टायिक तरीका सं ऊर्जा प्राप्त करय कें लेल सूर्य कें रोशनी कें सेमी कंडक्टर कें बनल सोलर सेल पयर डालय क बिजली पैदा कैल जायत छै. इ प्रणाली मे सूर्य कें रोशानी सं सीधा बिजली प्राप्त करय कइक प्रकार कें कार्य सम्पादित कैल जा सकय अछि.
फोटो वोल्टायिक प्रणाली माडयूलर प्रकार कें होय छै. अइ मे कोनों प्रकार कें जीवाष्म ऊर्जा कें खात नहि होय छै तथा एकर रखरखाव व परिचालन सुगम छै. साथ ही इ पर्यावरण सुहृद अछि. दूरस्थ स्थानाक , रेगिस्थानी इलाकक , पहाड़ी क्षेत्रक,दूवीपक ,जंगली इलाकक आदि जत कें प्रचलित ग्रिड प्रणाली दूवारा बिजली आसानी सं नहि पहुंच सकय छै कें लेल इ प्रणाली आदर्श छै. अतएव फोटो वोल्टायिक प्रणाली दूरस्थ दुर्गम स्थानाक कें दशा सुधारय मे अत्यंत उपयोगी छै.
सौर लालटेन
सौर लालटेन एकटा हल्का ढोया जाय सकय वाला फोटो वोल्टायिक तंत्र छै. अइ कें अंतगर्त लालटेन रख रखाव रहित बैटरी इलेक्ट्रॉनिक नियंत्रक प्रणाली व 7 वाट कें छोटका फ्लुओरेसेन्ट लैम्प युक्त माडयूल तथा एकटा 10 वाट कें फोटो वोल्टायिक माडयूल आवा छै. इ घर कें अंदर व घर कें बाहर प्रतिदिन 3 सं चार घंटाक तइक प्रकाश द सकय मे सक्षम छै. किरासिन आधारित लालटेन ,ढिबरी, पेट्रोमैक्स आदि कें इ एकटा विकल्प छै. एकरा तरह नहि तं अइ मे धुआं निकलय छै नहि आइग लगय कें खतरा छै आ नहि स्वास्थ्य कें. एखन तइक लगभग 2,50,000 कें ऊपर सौर लालटेन देश कें ग्रामीण इलाकक मे कार्यरत अछि.
सौर पाइन पंप
फोटो वोल्टायिक प्रणाली दूवारा पीने व सिंचाई कें लेल कुआंक आदि सं जल कें पंप कैल जैनाय भारत कें लेल एकटा अत्यंत उपयोगी प्रणाली छै. सामान्य जल पंप प्रणाली मे 900 वाट कें फोटो वाल्टायिक माडयूल एकटा मोटरयुक्त पंप एवं अन्य आवश्यक उपरकरण होय छै. एखन तइक 4,500 सं ऊपर सौर जल पंप संस्थापित कैल जैल चकय छै.
ग्रामीण बिजलीकरण (एकल बिजली घर)
फोटोवोल्टायिक सेलक पर आधारित इ बिजली घरक सं ग्रिड स्तर कें बिजली ग्रामवासिक कें प्रदान कैल जा सकय छै. इ बिजली घरक मे अनेकक सौर सेलक कें समूह ,स्टोरेज बैटरी एवं अन्य आवश्यक नियंत्रक उपकरण होय छै. बिजली कें घरक मे वितरित करय कें लेल स्थानीय सौर ग्रिड कें आवयकता होय छै. इ संयंत्रक सं ग्रिड स्तर कें बिजली व्यक्तिगत आवासक सामुदायिक भवनक व व्यापारिक केंद्रक कें प्रदान कैल जा सकय छै. एकर क्षमता 1.25 किलोवाट तइक होय छै. एखन तइक एक मेगावाट कें कुल क्षमता कें ऐहन संयंत्र देश कें कइक हिस्साक मे लगैल जा सकय छै. अइ मे उत्तर प्रदेश , देश कें उत्तर पूर्वी क्षेत्र ,लक्षदूीप बंगाल कें सागर दूवीप व अन्डमान निकोबार दूवीप समूह प्रमुख छै.
सार्वजनिक सौर प्रकाश प्रणाली
ग्रामीण इलाकक मे सार्वजनिक स्थानक एवं गलियां, सड़कक आदि पर प्रकाश करय कें लेल इ उत्तम प्रकाश स्नेत छै. अस मे 74 वाट कें एकटा वोल्टायिक माडयूल एकटा 75 एम्पीयर घंटा कें कम रख-रखाव वाला बैटरी तथा 11 वाट कें एकटा फ्लुओरेसेन्ट लैम्प होय छै. सांझ होयत हीं इ अपने आप जल जायत छै. आ भोर कें समय बुइझ जायत छै. देश कें कइक भाग मे एखन तइक 40,000 सं बेसि इकाइयां लगायल जा चुकल छै.
घरेलू सौर प्रणाली सौर प्रणाली कें अंतर्गत 2 सं चार बल्ब (या मरकरी लाइट) जलैल जा सकय अछि. साथ ही अइ स छोट डीसी पंखा आ एकटा छोटका टेलीविजन 2 सं 3 घंटा तइक चलैल जा सकय अछि. अइ प्रणाली मे 37 वाट कें फोटो वोल्टायिक पैनेल व 40 एम्पीयर घंटा कें कम रख-रखाव वाला बैटरी होय छै. ग्रामीण उपयोग कें लेल अइ प्रकार कें बिजली कें स्नेत ग्रिड स्तर कें बिजली कें मुकाबले काफी बढिया छै. एखन तइक पहाडी ,जंगली व रेगिस्तानी इलालक कें लगभग 1,00,000 घरक मे इ प्रणाली लगैल जा चुकल छै.
स्रोत: स्थानीय समाचार, पत्र सूचना कार्यालय


text:
भागलपुर। 29 दिसम्बर। भागलपुर रेलवे स्टेशन पर ठाढ़ एक एक्सप्रेस ट्रेनक शौचालय सँ पुलिस 64 अवैध अर्धनिर्मित पिस्तौल बरामद केलक। फिलहाल एहि सिलसिला मे किनको गिरफ्तारी केर खबैर नहि अछि।
भागलपुर रेल थाना केँ प्रभारी सुधीर कुमार सिंह कहलनि कि पुलिस क' गुप्त सूचना भेटल छल कि सियालदह सँ वाराणसी जे रहल 13133 अप अपर इंडिया एक्सप्रेस ट्रेनक सामान्य बोगी सँ हथियारक एक बड़का खेप जे रहल अछि। एहि सूचना केर आधार पर पुलिस जांच शुरू केलक आओर ट्रेनक एक सामान्य बोगीक शौचालय केँ उपर बनल पैनक टंकी केर छत पर राखल 64 अर्धनिर्मित पिस्तौल बरामद केलक।
सुधीर कुमार सिंह कहलनि कि हथियार पांच अलग-अलग पॉकेट मे राखल गेल छल। फिलहाल एहि मामला मे किनको गिरफ्तारी नहि भेल अछि। पुलिस पूरा मामला के छानबीन क' रहल अछि।


text:
Monday, May 16, 2016
गैत-बीध
पोती बिआहक छअ मासक पछाइत, बेरुका समए, जुआएल रौद, हवा खसल, दरबज्जाक ओसारक मोथीक ओछाइन बिछौल चौकीपर असगरे चिन्तू काका बैसल अपन वीर्तमानसँ भविस दिस चिन्त्यमे पड़ल छैथ। ने आगूक समटल-समतल कोनो बाट देख रहला अछि आ ने पाछू घुसकब उचित बूझि रहल छैथ। पाछू उनैट जखन अपन जीवन-क्रिया दिस तकै छैथ तँ विचार समतले बूझि पड़ै छैन, मुदा एना जिनगी बीच धारमे डूमि जाएत, से अनुमान नइ छेलैन। तखन एना किए परिवारक गाड़ीक धुरिये टुटि गेल जे एकाएक जीवन मरणमे बदलैक रूप पकड़ने जा रहल अछि? नजैर आगू घुसैकते मन कहलकैन»
“यएह परिवार छी जे सालो भरि खाइ-पीबैक चिन्ता कहियो ने मनमे आबए देलक, आ आइ देख रहल छी जे रातियो चुल्हि जरत कि नइ, सेहो अन्देशा अछि..!”
चिन्तू कक्काक लगमे दोसर कियो ने, जे कहबो करथिन आ रस्तो तकताह। असगरे बैसल चिन्तू काका चिन्तामे डुमल चिन्त्य करए चाहै छला मुदा चिन्ताक पन्ना भेटिये ने रहल छेलैन जे एना भेल किए। समाजमे बेटी बिआहक जे धार फोड़ि रहल अछि ओ पाँच लाखक संस्कार जरूर भऽ गेल अछि। ओना, मिथिलांचलमे मिथि-मालिनिक कमी नइ, तँए ने मथि-मथि कहै छैथ जे बेटीकेँ जेते नीक शिक्षा दिअबैमे, जेतेक नीक खर्च करब, तेते नीक ओरियान तँ बिआहो-संस्कार-ले करए पड़त। डाक्टर बरक मोल पनरह लाख मुदा डाक्टर कन्याँक मोल केते? वएह ने- माइनस पनरह लाख? वाह रे साँझ पराती आ भोर वसंत गौनिहार बुधियार समाज..!
पोती बिआहक खर्च–पाँच लाख–पर नजैर पहुँचते पाँचो लाखक बेवस्थापर चिन्तू कक्काक नजैर अँटकलैन। दू-लाख रूपैआक ओरियान अपन असथिर सम्पैतोसँ आ खेतोक उपजासँ भेल मुदा तीन लाख तँ लोकेसँ कर्ज लिअ पड़त।एक तँ एते पाइक लेन-देन कर्ता गाममे नहि, दोसर जँ कियो परदेशी चोरनुकबा जगबो कएल तँ ओकरा पाँच रूपैआ महीना सुइद चाही! जे सुइद बाँसक कोंपर जकाँ एगो-दूगो बिआन नहि करैत, ओ तँ पानिक-केचली जकाँ सत-सतटा बिआन करैए! एक तँ ने नोकरी-चाकरीक आमदनी अछि आ ने वणिज-बेपारक, छेहा किसान भेलौं, तैठाम पाँच लाख खर्चक काज बाल-बोधक खेल नइ ने छी।
समाजमे खर्चक जे धार बेटी बिआहक फुटि गेल अछि, ओकरा थोड़े रोकि पएब। तखन तँ जीबैले ओइ धारमे बहए पड़त। आब कि ओ विचार आकि ओ काज थोड़े रहल जे सृष्टिक सृजन-ले पुरुख-नारीक सम्बन्ध स्थापित हुअए, जे एक चुटकी भुसना सेनुर आ कनगुरिया आँगुरक एक बून खून-सँ-खून मिला सिनेह स्थापित कएल जाएत। आब तँ समाजमे ओ प्रतिष्ठित बेकती भेला जे बेटा बिआहमे सभसँ ऊपर चढ़ि नगद-नारायण पौलैन आ बेटी बिआहमे नगद-नारायण गनलैन। मुदा ऐठाम तँ विचारणीय बात ईहो ऐछे जे एहेन प्रतिष्ठाकेँ समाज अंगीकार करैथ वा नइ करैथ। समाजो तँ समाज छी। ओना समाजोक भीतर तेते विचारक समाज पनैप गेल अछि, जेकरा समरस बना चलब, खेल नहियेँ छी। खेलो केना रहत, जहिना रंग-रंगक समाज, गामक-समाजक पेटमे समाएल अछि तहिना समाजक बीच जातिक सेहो ऐछे। जातियो तँ जाति छी, केकरा आगू कहबै आ केकरा पाछू, बेराएब कठिन अछि। धारीनुमा एहेन धार जकाँ बनल अछि जे पकड़ब कठिन ऐछे। एक तँ ओहिना सएक-सए जाति, तइमे एक-एक जातिक बीच सए तँ नइ मुदा गण्डा, गाही, दर्जन, सोरे आ कौरीक हिसावसँ सबहक उपजाति अछि। जेकरा बीच आगू-पाछूक सीढ़ी बनल छै। जइक चलैत ने एक-दोसराक अन्न-पानि खाइ-पीबैए आ ने बेटा-बेटीक बिआह-दान एक संग करैए। ओना बेटी बिआह सभ जातिक बीच अखनो एके रंग सस्त कि महग सेहो नहियेँ अछि। अखनो खास-खास जातिक लेन-देनमे किछ-ने-किछ अन्तर देखमे अबिते अछि, तैपर जातियोक बीच नव-नव उठाइन भेने, आरो दूरी पैदा काइए रहल अछि।
चिन्तू कक्काक नजैर अपन पोतीक बिआहक खर्चक ओरियानपर पुन: पहुँचलैन। तीन लाख रूपैआमे तीन बीघा खेत जे जोतसीम अछि, भरना लगा लेलौं। जइकेँ चलैत एको कनमा ने धान भेल आ ने ऐगला आशा देख रहल छी। धारक पतराएल धारा जकाँ मध्यम् किसान आ छोट किसानक जिनगी चलि रहल अछि, तेकरो[1] जेना आगूसँ घेर तेना रोकि रहल अछि, जइसँ दिन पहाड़ जकाँ बनि रहल अछि..!
एकाएक चिन्तू कक्काक खसैत मन पनपलैन। पनैपते चिन्तू काका अपन सोचै-विचारैक समीक्षा करए लगला। समीक्षा शुरू करिते मन बुदबुदेलैन»
“बेटा-बेटीक बिआह तँ जेहने मनुखक वंश बेवस्था-ले तेहने तँ समाजो-ले छीहे। आब तँ ओ जुग नै रहल जे पशु-वत रूपमे चलत। आब तँ समाज-बेवस्था एते आगू बढ़ि छिड़िया रहल अछि जे समृद्ध समाजमे बसब असम्भव तँ नहि मुदा कठिन तँ भाइए गेल अछि। बेकता-बेकती आगू बढ़ैक होर पकड़ने जा रहल अछि जइसँ संयुक्त परिवार तँ छिन्न-भिन्न भाइए रहल अछि जे समाजोक रूप-रंगकेँ बिगाड़ि रहल अछि। समाज उठने परिवार आ परिवार उठने, बेकती उठैए। मुदा एहेन धारणा धरियाइत-धरियाइत धैड़-किनछैर पकैड़ रहल अछि। बीच धारमे यएह विचार तरंगित भऽ रहल अछि, जे अढ़ाइ-तीन सालक जखन बेटा-बेटी हएत तखने माल-जाल आकि कुत्ता-बिलाइ जकाँ परिवारसँ अलग शिक्षण संस्थानमे दाखिला करा, छोड़ि दियौ, मासे-मास पाइ-पठबैत रहू आ बेटा-बेटी आगू बढ़ैत रहत। एहेने सम्बन्ध बनने ने मातो-पिताक अपन पसरल जिनगी सम्हारमे नइ औत, तखन ऐगला पीढ़ी- बेटा-बेटी-क खगता महसूस हएत। तैठाम जँ मासे-मास पाइ पठा वा अपने पेन्शन भरोसे छोड़ि देब, आकि पूर्वजक देल खेत-पथार, जइसँ जीवन-जापन करैत चलि आबि रहल छी वा बेटाक भिनौजीसँ तेसर-चारम-पाँचम भागमे जिनगी टुटि ऐने रहह, टुटैत परिवारिक सम्बन्धेटा पिता-पुत्रक वा पति-पत्नीक नइ ने छी, मनुखक जिनगी छी किने, जइमे मनुखताक वृक्ष अँकुरैत बढ़ैत, चतरैत, फुलाइत, फड़ैत दुनियाँक बीचमे ठाढ़ भऽ दुनियोँ देखै आ ओहो देखए...।”
क्लेशसँ कलशैत मनमे मनुखता अबिते चिन्तू कक्काक विचार आगू ससरलैन। आगू ससैरते विचार उठलैन- जखन परिवारक बीच समस्या उठि गेल अछि तखन परिवारमे जे कियो छैथ, सबहक सोझ एने अपन माथक बोझ तँ कमबे करत। अनेरे परिवारक समस्याकेँ जबूरगर बना मनकेँ बोझिल बनौने छी। बेटो-पुतोहु बुझनुक भाइये गेल छैथ तँए किए ने सबहक बीच सभ किछु रहह। पत्नियोँ सहजे एक उमेरिये छैथ। जिनगीक कोनो ठेकान अछि, कखनो माता-पिता तँ कखनो पिता-माता सेहो होइते छै। अखने आँखि मूनि लेब तँ हमरा जगह तँ वएह ने पिता-माता कहौती...। पत्नी लग आबि चिन्तू कक्काक मन अँटैक गेलैन। अँटैकते अपन पत्नीक चेहरा झलकलैन। गप-सर्रक्का जेते लिअ, सोहर-समदौन जेते सुनी, हाट-बजार जेते घूमि ली, सिनुर-टिकुलीक ओरियान जेतेक कऽ ली, सिनेमा-सरकस जेतेक घूमि-फिरि कऽ देख ली, मुदा परिवारक आमद-खर्चक रस्ता छोड़ि कऽ..! चिन्तू कक्काक मनमे खौंझ उठलैन, खौंझ उठिते विचार जगलैन जे सीढ़ी-दर-सीढ़ीमे पत्नीक गिनती जोड़मे होइए, अखन अपने जब छीहे तखन घटाएबे नीक। कोनो विचार करैमे जेते जड़ि सक्कत रहत, ओते ओ आगू बढ़ैत ने शक्तिशाली बनैत जाएत?
चिन्तू कक्काक मनमे फेर भेलैन- पोतीक सेवा जेते पत्नी केने छेली, तेते अपने तँ नहियेँ केने छेलौं, जेकरे बिआहक समस्याक समाधान करैक अछि, तँए हुनकोसँ विचारब जरूरी ऐछे।
एकाएक जेना चिन्तू कक्काक चिन्ता चुनिया गेलैन। चुनियाइते मनमे उठलैन- आइक सम समैमे, जेते अपन पुश्तैनी लगा अपनो अरजल सम्पैत अछि, ओकर मूल्य केतेको लाख अछि। हरा-हरी, घराड़ीसँ चौक तक जँ पचासो हजार रूपैये कट्ठा जोड़ै छी तैयो दस लाख एके बीघाक भेल। तखन एते चिन्तामे किए छी? मुदा जहिना पूरबा हवामे छोट-छोट मेघक टुकड़ी उड़ैत सूर्जकेँ झाँपि दइए, तहिना चिन्तूओ कक्काक विचार झँपा गेलैन। झँपाइते रंग मलिन भऽ गेलैन। मुदा ओ मलिनता लगले छँटि गेलैन।
काजमे चूक केतए भेल? ऐपर चिन्तू कक्काक मन पहुँच गेलैन। ओ छी जमीनक बिकरी-दाम आ भरना-दाम। तीन बीघा जमीन पाँच हजार रूपैये कट्ठा भरना लगा अपन सभ उपजाउ खेत फँसा देलौं, जइसँ परिवारक आमदनियेँ बाधित भऽ गेल, जइसँ हाथक काज सेहो छीना गेल। माने जिनका हाथे खेत भरना लगौलैन ओ अपने खेती करता। दिन-रातिक चिन्ता चिन्तू कक्काक मनकेँ तेना घेर लेलकैन जे टक-टक तकैत आँखि ज्योति विहीन भऽ आगू-पाछू किछु ने देखैत, दूरक कोन बात जे लगोक अवाजकेँ कान सुनि नहि पबैत। जेना चिन्तासँ चिन्तू काका चेतन-शून्य भेल जा रहल छला। तखने काकी दरबज्जापर एली। पतिक टकटकी देख चिन्तित भेली। एहेन रूप किए बनि गेल छैन? अपन मनक समस्याक समाधान लछमी काकी ऐ ताकमे ताकए लगली जे जखन लगेमे छिऐन तखन तँ मुँह खोलि किछ बजबे करता, जखने किछ बजता तखने ने चिन्ता घटए लगतैन।
मुदा चिन्तू काका गुम-सुम भेल अपन परिवारक चिन्तामे डुमल डुमकी मारि रहल छला। दुनू बेकती अपन-अपन ताकमे ताकि रहल छला तँए चुपा-चुपी पसरल जा रहल छेलैन।
एकाएक लछमी काकीक मनमे उठलैन जे भरिसक चाहक ने तँ तिसना जगल छैन? जइसँ देह-तेह ने तँ ज्वरित भऽ गेलैन अछि?
बिना किछु बजने काकी दरबज्जापर सँ ऑंगन आबि पुतोहुकेँ कहली»
“कनियाँ, बुड़हाकेँ चाहक बेर भऽ गेलैन।”
ओना सुचितो बेरुका चाह बना नेनी छेली। चाहक गिलास सासुक हाथमे देली। कुशेसर ओसारेक खुट्टामे ओंगैठ चाहक आशामे बैसल। हाथमे चाहक गिलास नेने लछमी दरबज्जा दिस बढ़ैत बेटाकेँ कहलखिन»
“बौआ, चाह पीब दरबज्जेपर अबिहह।”
चिन्तू कक्काक आगूमे चाहक गिलास रखैत लछमी काकी बजली»
“अँगनासँ अबै छी ताबे अहाँ चाह पीबू।”
खग जानए खगक भाषा, चिन्तू काका बूझि गेला जे चाह पीबए जा रहल छैथ। बजला»
“बेसी देरी नइ करब।एकटा विचार करैक अछि।”
पति-मुँहक विचार सुनि लछमी-काकीक मन क्लेशसँ कलैश गेलैन। कलशबो केना ने करितैन। पत्नीक अनेक रूपमे विचारी-रूप जे हाथ लगलैन। हाथ लगिते देहमे पानि चढ़ि गेलैन। उनटे डेगे दरबज्जासँ आँगन पहुँचली, चाहक गिलास भफाइते रहइ। हाँइ-हाँइ गिलास उठा दुखियाएल रोगी जहिना दवाइक खोराक बढ़ा कऽ खाए चाहैए, तहिना लछमी काकी चाहक खोराक सेहो बढ़ा लेलैन। होइतो अहिना छै जे काजक ताकक पाछू लोकक खेनाइयो-पीनाइ अबेवस्थित भाइये जाइ छै।
ओना सुचिता देवालक अढ़ेमे ठाढ़ भेली, किएक तँ सभ बात सुनै-बुझैक जिज्ञासा मनमे रहबे करैन। तीनू गोरे–माने चिन्तू काका, लछमी काकी आ कुशेसर–एक-दोसराक कोणा-कोणी चौकीपर बैसल रहैथ। जहिना कोनो ऑफिसमे एक-दोसराक हाथे काजक निष्पादन-ले भार बढ़ौल जाइए तहिना चिन्तू काका अपन भार बढ़बैत कुशेसरकेँ पुछलखिन»
“बौआ, परिवारक गाड़ी एहेन लसकामे लसैक रहलह अछि जे जँ समए रहैत अखैन नइ चेतबह तँ आगूक दुर्दिनमे दुरकालक सामना करए पड़तह।”
ओना पिताक बात सुनि कुशेसर चुपे रहल मुदा लछमी काकी टपैक पड़ली»
“से की?”
पत्नीक प्रश्न सुनि चिन्तू कक्काक मनमे विराग नइ राग जगलैन। राग जगिते विचार भेलैन जे किए ने सभ बात सबहक बीचमे रखि परिवारिक जिनगीक ढाँचाक रूप-रेखा खींच दिऐ। ओना कुशेसर चुपे रहल मुदा मने-मन पिताक आक्रान्तक अंकन तँ करिते छल।
समझदार चिन्तू काका, मने-मन विचारलैन जे अखन परिवारक बीच सुदिन आ दुर्दिनक विचार करए बैसल छी। तँए कोनो समस्याक वर्तमाने रूप-टा नइ, ओ रूप बनैक जे पूर्व-पीठिका अछि, माने ओइ समस्याकेँ उठि कऽ ठाढ़ होइक जे कारण अछि, जँ ओकरा नीक जकाँ बुझब आ परिजनकेँ बुझा दिऐ तँ ओ आगू बढ़ैले बेसी कारगर हएत। पाछू दिस नजैर खिड़ा तकलासँ बूझि पड़लैन- परिवारमे जे संकट उपस्थित भऽ गेल अछि, ओकर जड़ि कारण भेल- पोतीक बिआह-काजकेँ ओकातिसँ नमहर बनाएब। ओना ओकातिसँ नमहर काजक दू कारण अछि- एकटा अछि परिस्थितिवश आ दोसर अछि बलउमकी। अपन काज तँ बलउमकीमे नइ भेल, ओ तँ भेल समाजक बीच बहैत बिआहक धारमे बहब। ओना धारमे बहैक सेहो दू कारण अछि, एक अछि भँसि कऽ डूमब आ दोसर अछि हेल कऽ पार हएब...।
..ऐठाम आबि चिन्तू कक्काक मन ठमैक गेलैन।
ओना लछमियो काकी, पतिक विचार सुनैले आ कुशेसरो, पिताक बात सुनैले कान ठाढ़ केने, मुदा बजनिहारोकेँ तँ अपन विचारक पतियानी लगबए पड़ै छै, तेही पतिअबैमे चिन्तू कक्काक मुँह बन्न रहैन। ओना टटका पीलहा चाहक लहकीसँ सबहक मन लहलहाइते रहैन मुदा किछु छी तँ परिवारक विचार छी, ठट्ठा नइ ने छी। आकि बैकवार्ड-फोरवार्ड ऑफिसक स्टाफ नइ ने छी, परिवार छी किने। कुशेसरो नजैर उठा पिताक आँखिपर देलक। आँखिपर नजैर फेकते कुशेसरकेँ बूझि पड़ल जे घनघोर घटाक बीच पिताजीक मन औना रहल छैन। औनेबो केना ने करितैन। जीन-मरूक बीच पड़ल जिनगीक नाह छैन।
चिन्तू काका कुशेसरकेँ कहलखिन»
“बौआ, परिवारक जे स्थिति बनि गेलह अछि, ओ संकट ग्रस्त भऽ गेल छह, एकर निमरजना तँ अपने सभ ने करबह?”
जहिना कुशेसरक मनमे पहिनहिसँ जबाव तैयार रहै तहिना बाजल»
“हँ, से तँ करए पड़त।”
जेना कोनो फलक गाछ रोपैसँ पहिने फल भेट गेने खुशी होइ छै, तहिना चिन्तू काकाकेँ भेलैन। अपन परिवारक जबाव-देहीक एहसास करैत बजला»
“बौआ, बेटी बिआहक मोकर जे लोकक मनमे फूटल जा रहल अछि, तेकरा अखन छोड़ि दहक, अखन अपन जे समस्या छह तेतबे विचार करह।”
बिच्चेमे लछमी काकी टपकली»
“काजे कोन अछि जे से करए अखने जाएब आ तेकर औगुताइ रहत। जखन विचार करए बैसलौं तखन सभ विचार ने सेरिया कऽ कऽ लेब।”
पत्नीक विचार चिन्तू काकाकेँ अदहा नीक लगलैन आ अदहा अनटोह लगलैन। नीक ई लगलैन जे काजे कोन अछि, भाय! काजे ने जिनगी छी आ अकाजे ने मृत्यु। मुदा आगूक जे बात रहैन, माने ‘सभ विचार’ से अनटोह लगलैन। रिझैत-खिजैत चिन्तू काका बजला»
“एहेन जे लाल-बुझक्कर बनब तखन तँ दुनियेँ आछन भऽ जाएत..!”
आगूक बात चिन्तू कक्काक पेटेमे रहैन कि बीच्चेमे लछमी काकी बजली»
“से की?”
जहिना लछमी काकीक मुहसँ जिज्ञासु-वाण छुटलैन, तहिना चिन्तुओ काका समधाइन कऽ जबाव-वाण छोड़ला»
“घर-अँगनामे जखन कोसी धारक बाढ़ि चलि औत, तखन पहिने बँचै-बँचबैक ओरियान करब आकि ई विचारए लगब जे कोसी नदीक छहरे-नहर इन्जीनियर कमजोर बनौलक!”
चिन्तू कक्काक विचार लछमी काकीक मनमे चुभलैन। चुभलैन ई जे कोनो समस्या, जैठामक रहए, ओकरा नीक जकाँ बुझैक कोशिश करी, जेते नीक जकाँ बुझैक परियास करब तेते ओकर तह-तहक बात बुझबै। ओना अढ़मे पुतोहु-सुचिता सेहो ठाढ़ छेली। हुनका मनमे कि चुभलैन से तँ ओ जानैथ, मुदा खिल-खिला-खिल-खिला हँसली से सभ सुनलैन। एहनो भऽ सकैए जे मनकेँ खींच काज लग आ काजक समस्या लग अनलासँ, किछ नव रोशनी सेहो भेटै छै, जइ रोशनाइसँ लोक अपन बेथा-कथा सेहो लिखि सकैए...।
सुचिताक हँसबसँ चिन्तू कक्काक चिन्ता जेना कमलैन, कमबो केना ने करितैन, हँसि कऽ समस्याक समाधान करैत हँसैत चली, यएह ने भेल जिनगी। मुदा लछमी काकीकेँ पुतोहुक हँसब नीक नइ लगलैन। भाय, कियो अपनापर हँसि दिअए, ई केकरा नीक लगतै जे लछमी काकीकेँ नीक लगितैन? हँ! जँ मन-बुधि आ हाथ-पएरसँ ओहन काज करी जे खुशीसँ हँसी पैदा करए, ओ ने नीक भेल। दाँत पीसैत लछमी काकी रहि गेली मुदा बजली किछु ने। ओना माइयो आ पत्नियोँक बीच कुशेसर, तँए थोड़े धर्म-संकटमे पड़िये गेल। धर्म-संकट ई जे माइक विचारकेँ खण्डित होइत देख पुतोहु हँसली, सासुपर थोड़े हँसली? विचारक एक टुकड़ीपर हँसली, सेहो अधलासँ नीकक बाटमे हँसली।
ओना अही तारतममे चुपा-चुपी सेहो पसैर गेल। चुपा-चुपी देख चिन्तू काका पाशा बदलैत बजला»
“बौआ, बिआहमे जेना सभ उपजाउ खेत भरना लगा लेलौं..?”
कुशेसरोकेँ जेना सह भेटल। बाजल»
“बाबू, ओना मुँह खोलि कऽ तँ नइ, मुदा जी दाबि कऽ तँ कहने रही ने जे..?”
खेतक भरना आ बिकरीक बात खुलि कऽ नइ उठल, मुदा लाल बुझक्कैर जकाँ लछमी काकी बूझि गेली। बजली»
“बाप-माइक सम्पैतमे जखन बेटियोक हिस्सा छै, पचास हजार रूपैये कट्ठा जमीन अछि, छबे कट्ठा बेचने सभ भार हटि गेल रहैत, बाँकी जे खेत अछि ओकर उपजा तँ हेबे करैत। किए एहेन स्थिति होइतए।”
ओना चिन्तू काका लछमी काकीक विचारकेँ महसूस केलैन, मुदा अपन जे विचार- ‘भरना लगाएब’ छेलैन, सेहो सोलहन्नी मनसँ हटल नइ छेलैन, जे बात कुशेसर बूझि गेल। ओना कुशेसर पहिनेसँ बुझैत जे भरना-मूल्य खेतक उपजापर निर्भर करै छै, खेती पछुएने- माने किसानक दशा पछुएने- खेतक उपजो पछुआएल, तैपर रौदी-दही सेहो अनिवार्जे जकाँ भऽ गेल अछि, जइसँ भरनाक स्थिति बिगड़ल छै। तँए मूल्य, माने भरना-दर, कम अछि। बैंकक सुइदमे रौदी-दाही नइ छै, तैसंग बिसवासू सेहो अछि...।
..आगूक जिनगीक आस लगा कुशेसर बाजल»
“उपाय?”
बेटाक मुहसँ ‘उपाय’ सुनिते चिन्तू कक्काक चिन्त-मन चिनमय भऽ गेलैन, चिनमय होइते बकार होइत मुहसँ फुटलैन»
“बौआ, गनगुआरिक एकटा टाँग टुटने गनगुआरि नांगर थोड़े हएत। पाँच बीघा सम्पैतमे जे पान-छह कट्ठा चलिये जाएत तइसँ केते जिनगी प्रभावित हएत।”
सह दैत कुशेसर बाजल»
“जँ जिनगी प्रभावितो हएत तेकरो तँ लाखो उपाय ऐछे। जखन हाथ-पएरक संग धरतीपर छी तखन करै-चलैसँ केकरो कियो रोकि थोड़े देत?”
◌
Subscribe to: Post Comments (Atom)


text:
बैजनाथपुर पेपर मिल क' चालू करबाक मांग एक बेर फेर जोर पकैड़ रहल अछि। कैको बरख सँ शुरुआतक बाट जोहैत ई पेपर मिल मे लाखो टाकाक मशीन लगाओल गेल आओर जल्दे शुरु होयबाक दावा सेहो कायल गेल। आब मशीन सभमें जंग लागब शुरु भ' गेल अछि मुदा ऐहिक शुरुआत एखन धरी नहि भेल अछि।
पेपर मिल चालू होयबाक आस ल'क' दर्जनो लोग कैल्हि गुरु दिन मिल परिसर मे हवन केर आयोजन केलनि। एहि मौका पर मौजूद लोग सभ बतौलनि कि यदि ई मिल चालू भ' जायत तेँ हजारो लोग सभकेँ रोजगार भेट सकत।
गौरतलब अछि कि बैजनाथपुर पेपर मिल बरख 1974 में बनीकेँ तैयार भेल छल। 50 एकड़ मे पसरल एहि पेपर मिल केँ बनला सँ पूरा इलाका मे ख़ुशी व्याप्त छल। बेरोजगार सभकेँ रोजगारक साथ इलाकाक विकास केर एक आस जागल छल। मुदा करीब 44 बरख बितलाक बादो ई पेपर मिल एखनहुँ शुरुआतक बाट जोहि रहल अछि।
एहि इलाकाक कैको नेता बिहार सरकार मे कैको बड़का पद पर काज क' चुकल छथि। ऐहिक बावजूद कियो एहि पेपर मिल क' चालू करबाक इच्छाशक्ति नहि देखौलनि। एहि इलाकाक लोग सभ समय-समय पर जरुर धरना, प्रदर्शन, रोड जाम करि सरकारक ध्यान एहि दिस केंद्रित करबाक प्रयास करैत छथि।
बहरहाल उद्योगविहीन कोसीक एहि इलाका मे एक पेपर मिल छबो करे तेँ ओ अप्पन अंतिम गैन रहल अछि। लोग निराश आओर आक्रोशित अछि। कोसीक ई इलाका बाढ़ि, सुखाड़, गरीबी, बेरोजगारी एवं पलायन केर दंश झेल रहल अछि आओर एहि सभ समस्या सँ निजात दिएबाक लेल एहिठाम रोजगार उपलब्ध करायब बहुत जरुरी अछि।


text:
एकर संगहि कमेटी बैसार मे सप्ताहव्यापी नाट्य महोत्सव केर रूपरेखा पर सेहो विमर्श भेल. सूत्रक मानी त' सात दिवसीय नाट्य आयोजन मे पहिल आ अंतिम दिन मिविप दिस सं नाट्य कर्मीक अभिनन्दन आ अशोक झा लिखित नाटक 'सौभाग्यवती भवः' केर मंचन होयत. शेष दिन दिल्ली, जनकपुर, मधुबनी, सहरसा, पटना केर नाट्यदल द्वारा नाटक प्रस्तुत कयल जायत.
मिविप केर राष्ट्रीय अध्यक्ष अशोक झा पुछला पर कहलनि जे हम सभ एक नाट्य उत्सव आयोजित करब जे विशेष रहत. एहि ठाम कार्यक्रम मे उपरौझ भ' जाइत छैक. हरमाद कयनिहार सक्रिय अछि. ई मैथिली/मिथिला आयोजन लेल शुभ संकेत नहि अछि. ज्ञात हो जे 10 फरवरी कें तारासुन्दारी पार्क मे मिथिला महोत्सव केर कार्यक्रम आयोजित अछि. कोर कमेटी बैसार मे अशोक झा सहित अंजय चौधरी, विनय प्रतिहस्त, पवन ठाकुर, अशोक झा 'भोली', अरुण झा आदि उपस्थित छलाह. (Report: मिथिमीडिया ब्यूरो)


text:
अपने क' बता दी कि संजय कुमार क' फेम इंडिया केँ सर्वे मे देशक सौ प्रभावशाली लोग मे पांचम स्थान पर राखल गेल अछि। एहि सूची केँ प्रभावशाली बिहारी मे ओ पहिल स्थान पर छथि। अप्पन काजक दौरान अलग पहिचान बनबै बला संजय कुमार क' एहि बरख जुलाई मे राष्ट्रीय आपदा राहत बल केर महानिदेशक के पद पर तैनात कायल गेल अछि। एहिसँ पहिने ओ हिमाचल प्रदेश मे पुलिस महानिदेशक केर पद पर तैनात छला। हिमाचल प्रदेश मे अप्पन तीन सालक कार्यकाल मे संजय कुमार राज्य केँ सभ पुलिस थाना क' डिजिटलाइजेशन करबाक काज केलनि। सीसीटीएनएस आओर पासपोर्ट रिपोर्ट ऑनलाइन भेजबाक सेहो व्यवस्था करौलनि।
संजय कुमार हिमाचल प्रदेश आओर भारत सरकार मे विभिन्न पद पर रहैत कैको पेचीदा मामला सभक जांचक संगे - संग कानून व्यवस्था, खुफिया, सतर्कता आओर आंतरिक सुरक्षा जेहन मुद्दा पर काज केलनि। लाहौल स्पीति जिला मे पुलिस अधीक्षक केर तौर पर हुनकर बेहतरीन सेवा के लेल हुनका विशेष पुलिस मेडल सँ सेहो सम्मानित कायल गेल। संजय कुमार पुलिस अधीक्षक केर तौर पर हिमाचल प्रदेश केँ विभिन्न जिला मे शांति आओर सद्भाव बनेना रखबाक लेल कैको नवा प्रयोग केलनि जाहिक मिसाल आइयो देल जायत अछि।
संजय कुमार पटना मे भारतीय रेल के मुख्य सुरक्षा आयुक्त के तौर पर सेहो अप्पन सेवा देलनि। ऐहिक अलावा ओ रेलवे मे मुख्य सतर्कता अधिकारी सेहो रही चुकल छथि। संजय कुमार केँ कठोर मेहनत, ईमानदारी, कर्तव्यनिष्ठा आओर काजक प्रति हुनकर लगन देखैत बरख 2002 मे हुनका सराहनीय सेवाक लेल पुलिस मेडल आओर 2011 मे प्रतिष्ठित सेवाक लेल राष्ट्रपति पुलिस पदक सँ सम्मानित कायल गेलनि। कुमार केर प्रतिभा क' देखैत हुनका अमेरिका केँ खुफिया एजेंसी एफबीआई केँ ‘मेजर केस मैनेजमेंट’ लेल चुनल गेलनि।
हालही मे ओ इंडोनेशिया के बाली मे ‘इनसार्ग टीम लीडर्स’ केर बैठक मे सेहो शामिल भेल छला। अगिला बरख दिसंबर मे हुनकर सेवा कार्यकाल पूरा भ' रहल अछि। अप्पन राष्ट्रीय छवि, कार्यक्षेत्र मे सफलता, सामाजिक सरोकार, राज्य सँ जुड़ाव आओर देश मे बड़का प्रभाव बना ओ मिथिलाक मान देश दुनिया मे बढ़ौलनि, एहि पांच मानदंड़ पर एशिया पोस्ट व फेम इंडिया मैगजीन द्वारा सर्वे कायल गेल छल, जाहिमे देशक 100 प्रभावशाली व्यक्तिय मे कुमार क' पहिल स्थान भेटल अछि।


text:
ई अछि हमर परिचयरुपी कविता,
ई अछि हमर प्रेमपरागक सरिता,
धन्य धन्य अछि भाग्य हमर,
जन्म लेलौ हम मिथिलाधाम में,
बास अछी हमर पावनभूमि धिरापुर गाम में,
स्वर्ग स सुन्दर आनन्द बरसैय,अई मिथिलाधम में,
धिरापुर केर धिरेस्वरमहादेव छैथ बड़ ओढरदानी,
हम बालक प्रभात अबोध अज्ञानी,
पिता गंगेस्वर छैथ ईश्वर के स्वरूप ,
माता गायत्री ममता स भरल देवीक रुप,
भातृत्व प्रेमक प्रतिक प्रकाश प्रभात प्रविन,
सब भाई मे अछी आदर सत्कार स्वाभिमान नबिन,
सुन्दर सरल सुशिल शालीन बहिन आशा,
धन्य धन्य अछि भाग्य हमर पुरा भेल अभिलाषा ,
भौजी सद्खन ममता स भरल स्नेह बर्सबैय,
भावो भावनात्मक बत्सल स्नेह बच्चा सब मे बटैय,
हमर मन उप्वनमें बास करैय चन्द्रबदन पत्नी पुनम,
सोन स सुन्दर सरल शुशिल बेट्टी अछी स्वर्णिम,
सत्यमार्गी संतान तेज्स्व्बी बेट्टा अछी सत्यम ,
धन्य धन्य अछि भाग्य हमर जन्म लेलौ मिथिलाधाममें!
रचनाकार:-प्रभात राय भट्ट, पिता :-गंगेस्वर राय, माता :-गायत्री देवी, ग्राम :-धिरापुर -महोतरी, अस्थाई बसोबास :-जनकपुरधाम - नेपाल.


text:
एहि बेर दिल्ली सं गाम जाए के क्रम मे पहिने गाम नहि गेलहुं. किछ दिन दरभंगा शहर मे रहय पड़ल. दरभंगा मे भगिनि के शादी छल ताही लेल सभ कोई... सभ रिश्तेदार दरभंगे आबि गेल छलखिन्ह. ओना त शादी सं पांच दिन पहिने पहुंचि गेल छलहुं तखनो सभ गोटे दरभंगे आबि गेल छलखिन्ह तखन हमहुं गाम केवटी जा क कि करतहुं. ओना गाम बेसि दूर नहि अछि शहर सं बस 16 किलोमीटर. सभ लोक के दरभंगा पहिनहि आबय के एकटा कारण ओहि बीच श्याया माई मंदिर मे नवाह यज्ञ के होनाए सेहो छल.
दरभंगा के राज कैंपस मे राज श्मशान मे स्थित मां रमेश्वरी श्यामा काली मंदिर मे पूजा-अर्चना... हवन... यज्ञ के संग नवाह यज्ञ 7 नवंबर के शुरू भेल छल. एहि दौरान लगातार जय श्यामा माई श्यामा माई श्यामा माई जयश्यामा माईनामधुन संकीर्तन चलैत रहल. नामधुन शुरू करय वाला मे काशीनाथ झा किरण... सुष्मा झा...ममताठाकुर...पारस पंकज...अनामिका जी संग कइटा कलाकार शामिल छलाह.
श्यामा माई के लेल होए वाला नवाह यज्ञ में दरभंगा... मधुबनी... सीतामढ़ी ...समस्तीपुर सं लsक नेपाल तक के लोक सभ पहुंचल छलखिन्ह. नवाह खूब धूमधाम सं भेल. एहि ठाम नौ दिन तक चौबीसों घंटा श्यामा माई के नामधुन के जाप होएत रहल. एहि दौरान लगातार हवन सेहो होएत रहल.
एहि् मंदिर पर आब सरकारी नियंत्रण अछि. सरकारी नियंत्रण मे ई तेसर नवाह यज्ञ छल. एहि मंदिर मे ई नवाह यज्ञ बीस साल सं बेसि सं भ रहल अछि.... तेइस साल सं. शुरू मे ई यज्ञ लोक सभ के कल्याण के लेल पांच साल धरि करय के संकल्प लेल गेल छल मुदा लोक सभ मे एकरा प्रति एतेक लगन... उत्साह... भक्ति कायम भ गेल जे ई आई धरि चलि रहल अछि. मां श्यामा न्यास समिति के ओर सं बनल आयोजन समिति एहि पूरा आयोजन के करौलक.
नवाह यज्ञ के दौरान चूंकि हमहुं दरभंगे मे छलहुं त एहन मौका हाथ सं केना जाए देतहुं. पहुंचलौ मंदिर. मंदिर मे भारी भीड़.
ठेलम-ठेल. जेम्हर जाउ ओम्हर भीड़े-भीड़. मंदिर के भीतर सं लs क बाहर तक. मुदा आयोजन समिति के लोक सभ के... मंदिर के भीड़ नियंत्रित करय वाला कार्यकर्ता सभ के देखि के लागल जे ओ भीड़ के आओर बढ़ाबय मे लागल छथि. हुनकर कोशिश ई नहि रहैन्हि जे लोक के कोनो असुविधा नहि होए... लोक नीक सं जल्दी-जल्दी दर्शन कs मंदिर परिसर सं बाहर चलि जाउथ... बल्कि ओ आओर एहन स्थिति पैदा करि रहल छलखिन्ह जेहि सं भीड़ एकहि ठाम अटकल रहल... धक्का-मुक्की होए... भगदड़ जका स्थिति पैदा होए. सभ किछ सिस्टमैटिक ढ़ंग से करय के जगह ओ सभ जबरन... ओहिना भीड़ बनौले छलाह.
एहिना हाल हमरा भंडारा... कुमारि भोजन... बटुक भोजन के दौरान सेहो देखय लेल मिलल... गेट के बाहर जतेक लोक के भोजन कराबय के छलन्हि करीब-करीब ओतबे लड़की सब ठाड़ छलीह ... मुदा गेट पर ठाड़ दू- तीन टा मुस्टंड टाएप के लोक सभ जबरदस्ती गेट के आधा सं बेसि बंद कs भीतर घुसय लेल भगदड़ टाएप के माहौल बना देलखिन्ह जेहि सं धक्का-मुक्की होए लागल
मेला मे एकटा चीज आओर देखय लेल मिलल जे जखन आयोजन समिति सं जुड़ल आ मंदिर सं जुड़ल कोनो प्रमुख लोक एम्हर- ओम्हर सं गुजरय छलखिन्ह त पांच-सात टा लोक हुनका एकदम सं राजा- महाराजा टाएप स्वागत करैत एक ठाम सं दोसर ठाम लs जाएत छलखिन्ह एहि क्रम मे ओ पांच-सातटा लोक मंदिर मे दर्शन करय लेल आएल लोक के धक्का देएत एकदम सं कात कs दैत छलखिन्ह... हुनका लेल पांच-सात फीट रास्ता बना दैत छलखिन्ह जेना कि लोक सभ सं सटला सं ओ छुआ जएथिन्ह. आजुक जमाना मे ई सभ देख अचरज सेहो भेल.
जे होए लोक सभ एहि ठाम होए वाला यज्ञ... हवन...नामधुन के खूब आनंद उठएलाह. मेला-ठेला सेहो खूब जमल रहय. दस तरहक झूला... खेल ... तमाशा... पचासों तरहक दोकान... मिठाई... लकड़ी के सामान... शिल्प... लोककला सं जुड़ल सामान...बच्चा सभ के लेल खिलौना... फैशन के सामान सं लs क झिल्ली... मुरही आओर जलेबी तक. सभ किछ मिल रहल छल. ओना एहिठाम होए वाला हवन... यज्ञ के भस्म...विभूति लेबय लेल सेहो भीड़ लागल रहल. गरीब लोक सभ मे साड़ी... कम्बल सेहो बांटल गेल.
नवाह के समापन दसम दिन यज्ञवेदी के पूर्णाहुति सं भेल. मंदिर के प्रधान पुजारी साढ़े ग्यारह बजे हवन मे आखिरी आहुति द आओर बारह बजि के बीस मिनट पर संकीर्तन के संग एहि क्रिया के सम्पन्न कएखिन्ह. एहि अवसर पर लोक सभ जोर–जोर सं श्यामा माई के जयघोष कएलखिन्ह. अगर कोनो साल नवाह यज्ञ के दौरान दरभंगा दिस रहि त देखय लेल जरूर जाउ. नीक लागत.


text:
माँ श्यामा मंदिर केर प्रांगण मे शरू भेल नवाह यज्ञ केर आयोजन मे 751 कुवारी कन्या भाग लेलीह। सभ कुवारी कन्या दरभंगा केँ 9 प्रमुख देवी -देवता केर मंदिर मे पहुंच देवी -देवता केर आवाहन करैत नोत देली, जाहिक बाद वापस माँ श्यामा मंदिर पहुंच कलश केर स्थापना केली। कलश स्थापन केँ बाद सभ कुवारी कन्या केँ बीच प्रसाद वितरण काएल गेल। ऐहिक बाद माँ श्यामा मंदिर समिति केर तत्वावधान मे हर बरखक भांति एहियो बरख "श्यामा संदेश" नामक पोथी केर लोकार्पण काएल गेल।
ललित नारायण मिथिला विश्वविद्यालय एवं संस्कृत विश्वविद्यालय केँ कुलपति आ प्रतिकुलपति समेत दरभंगा केँ मेयर, कमिशनर आओर जिला अधिकारी केर उपस्थिति मे कार्यक्रम केँ उद्घाटन10:30 बजे भेल। जाहिक बाद हवन के संग माँ श्यामा नामधुनक सकिर्तन शुरू भेल। अपने क' बता दी 9 दिन धरी चलाई बला नवाह यज्ञ केर श्यामा नामधुनक सकिर्तन मे मिथिलाक लोकप्रिय कलाकार ममता ठाकुर, विभा झा समेत बहुतो रास कलाकार भाग लेबै बला छथि।


text:
हाई स्कूल मे मिड-डे मील !
हाई स्कूल मे मिड-डे मील... ई खबर देख अचरज भेल. मिड-डे मील तं सिर्फ प्राइमरी आओर मिडिल स्कूल के लेल छल. पूरा खबर देखलौं तं पता लागल जे नियंत्रक महालेखा परीक्षक...कैग के रिपोर्ट मे खुलासा भेल अछि जे पिछला वित्तीय वर्ष 2009-2010 मे हाई स्कूल के 38 लाख 80 हजार 200 विद्यार्थी के मिड-डे मील देल गेल. स्कूल मे पकल-पकाएल खाना देल गेल. आब लोक सभ सेहो हैरान छथिन्ह जे ई केना भेल... जखन कि हाई स्कूल के लेल ई स्कीम अछिए नहि... आओर हुनकर कोनो हाईस्कूली बालक के स्कूल मे खाना देले नहि गेल.
एहि सं विपक्ष के बैसल-बैसाएल मुद्दा हाथ लगि रहल अछि. जे नीतीश कुमार पांच साल धरि पाक-साफ रहलाह... चुनाव आबैत-आबैत दस तरहक आरोप सं घिर रहल छैथि. किछ दिन पहिने तक नीतीश जी विकास यात्रा... विश्वास यात्रा सं लोक के भरोस दैत छलखिन्ह. ई सभ देख लोकक भरोस डोलि रहल छनि. ई भs सकैत अछि जे एहि मे नीतीश जीक कोई लेना-देना नहि होए मुदा जे भs रहल अछि ओकर दायित्व तं हुनका लेबहे पड़तन्हि. लोक के कहनाय छनि जे अफसर पर बेसि् भरोस करनाय के कारण ई भेल अछि.
एहि सं पहिने के रिपोर्ट मे कहल गेल जे 11 हजार करोड़ सं बेसि के बिल जमा नहि अछि. खर्च के कोनो ब्योरा नहि देल गेल अछि. हजारों करोड़ के घोटाला के बात सामने आबय के बात भs रहल अछि. एहि के बाद मुख्यमंत्री जी अपन सभ आला अधिकारी सभ के 6 दिन के अंदर सभ बिल जमा करय के आदेश देलखिन्ह. ओना ओ तारीख बढ़ि चुकल अछि... मुदा जेहि तरह सं अधिकारी सभ बिल बना रहल छथिन्ह आ जमा कs रहल छथिन्ह ओहि सं कतेक के गर्दन फंसत. अफसर सभ केहुना कs बिल जमा करय के लेल खुद बिल बना जमा कs रहल छथिन्ह. समय कम रहला के कारण बिल खोजय आओर जतय खर्च भेल ओतय सं बिल बनाबय के समय नहि रहला के कारण जेना-तेना बिल बनाएल जा रहल अछि थोक मे.
आब जेहिआ जांच होएत... पता लगाएल जाएत तं दस तरहक बात सामने जाएत. ई ओहिना होएत जेना कहल जाएत अछि न कि एकटा झूठ के छिपाबय लेल दसटा झूठ बोलय पड़ैत अछिय... ओहिना एकटा बिल के लेल एहिठाम दसटा बिल बनाबय पड़ि रहल छनि. एहि सं नीतीशजीक विकासक सभ दावा धरले रहि जाएत. एकर नुकसान उठाबय पड़ि सकय छनि हुनका. लालू- राबड़ी राज से तंग आबि नीतीश के चुनय वाला लोक के लेल चुनाव के समय ई एकटा बड़का झटका अछि.
हमर ईमेल:-hellomithilaa@gmail.com
Subscribe to: Post Comments (Atom)


text:
नई दिल्ली। बिहार मे रोजगार क अवसर पैदा करबा लेल आखिरकार इंफोसिस बिहार पहुंच गेल। बिट्टल मे इंफोसिस क मदद स आईटी पार्क बनाउल जा रहल अछि। बिहार क उद्योग विभाग क प्रधान सचिव सीके मिश्रा कहला जे बिहार मे 25 एकड़ जमीन पर एकटा आईटी पार्क बनाउल जा रहल अछि। एकरा मशहूर आईटी कंपनी इंफोसिस क मदद स तैयार कैल जा रहल अछि। पिछला दू साल स चलि रहल प्रयासक बाद आखिरकार इंफोसिस अपन एकटा केंद्र आईटी पार्क मे खुलबा लेल काज शुरू करि देलक अछि। ओ कहला जे देश मे आईटी क्षेत्र मे लागल 50 प्रतिशत लोक बिहार क छथि। जानकारक कहब अछि जे इंफोसिस एखन अपन छोट इकाई एहि ठाम खोली रहल अछि जाहि मे करीब 1500 कर्मचारी भ सकैत अछि, मुदा बाद मे इ संख्या बढि सकैत अछि किया कि एहि ठाम बेंगलुरू या गुडगांव स काफी कम लागत मे ओ सुविधा कर्मचारी कए द सकैत अछि जेकरा देबा मे कंपनी कए मोट रकम खर्च करए पडैत अछि। ओना एहि पार्क स कम स कम 20 हजार लोक कए रोजगार भेटबाक उम्मीद बनि रहल अछि।
-
ई विट्ठल कोन जगह अछि? की बिहटा के बदला में टाईप भय गेल अछि.? स्पष्ट करु।
-
ई विट्ठल कोन जगह अछि?
-
Bihta ke bitthal likhlainh achchi.
-
Comments are closed.